**Косјерић**

Животна средина

# Циљ 6. Обезбедити санитарне услове и приступ пијаћој води за све

**Вода за пиће која је доступна корисницима јавног водовода у општини Косјерић је, према налазима Завода за јавно здравље Републике Србије, је и у 2020. и у 2021. била неисправна с аспекта процента микробиолошке неисправности.**[[1]](#footnote-1)

Табела 1 Проценти физичко-хемијске и микробиолошке неисправности у јавном водоводу општине Koсјерић у 2020 и 2021. години. Извор: Институт за јавно здравље Србије, Извештај о здравственој исправности воде за пиће јавних водовода и водних објеката за 2020.[[2]](#footnote-2) и 2021.[[3]](#footnote-3) годину

|  |  |  |
| --- | --- | --- |
| Година | Проценат физичко- хемијске неисправности | Проценат микробиолошке неисправности |
| 2020. | Нема податка | 7,7 |
| 2021. | Нема податка | 5,9 |

Потпуно исправну воду за пиће су у 2021. години имали корисници 105 водовода, док је вода у 51 јавних водовода имала различите неисправности.[[4]](#footnote-4) У 2020. години корисници 107 водовода су имали исправну воду за пиће док је вода у 49 јавних водовода имала различите неисправности.[[5]](#footnote-5)

## Одвођење и прерада отпадних вода

39,3% свих домаћинстава у општини Косјерић била су прикључена на канализацију у 2021. години. Републички просек је у 2021. години износио 48,63% док је просек за Златиборску област износио је 58.97%.[[6]](#footnote-6)

Табела 2 Број и проценат домаћинстава прикључених на канализациону мрежу у општини Косјерић у 2019,2020 и 2021. години. Извор: Аналитички сервис ЈЛС [[7]](#footnote-7)

|  |  |  |  |  |  |
| --- | --- | --- | --- | --- | --- |
|  |  |  | Вредност индикатора | | |
| Општина | Индикатор | Јединица мере | 2019 | 2020 | 2021 |
| Косјерић | Домаћинства прикључена на канализациону мрежу | Број | 1493 | 1612 | 1654 |
| Домаћинства прикључена на канализациону мрежу, као % укупног броја домаћинстава | % | 35.4 | 38.3 | 39.3 |

Прикупљање, одвођење и пречишћавање употребљених санитарних вода у градском насељу се обавља путем цевне мреже и уређаја фекалне канализације по сепаратном систему каналисања, тј. одвојено од кишне канализације, а уређаји за пречишћавање отпадних вода не постоје на главним канализационим излазима. Постојећа мрежа фекалне канализације са цевима пречника 200-350mm, прикупљене отпадне воде се непосредно изливају на три места у реке Скрапеж и Кладаробу без претходног физичког, хемијског и биолошког пречишћавања. На систем градске канализационе мреже прикључено је око 1.350 домаћинстава.

У руралним подручјима, осим делимично у Ражани канализациона мрежа углавном не постоји, па се отпадне воде директно испуштају у отворене водотокове, неквалитетне септичке јаме, површинске воде и слично. Мрежа атмосферске (кишне) канализације изграђена је делимично, углавном у ужем градском подручју. Потребно је извршити њено проширење. Воде из атмосферске канализације се на више места, непречишћене, изливају у водотокове. Процењене количине испуштених отпадних вода према доступним подацима износи 360000m3 годишње.

У циљу решавања проблема пречишћавања отпадних вода у 2011. години урађен је Генерални пројекат и просторна студија оправданости сакупљања, одвођења и пречишћавања отпадних вода насеља општине Косјерић. У 2012. години урађен је Идејни пројекат постројења за пречишћавање отпадних вода и главног колектора отпадних вода у Косјерићу. Усвојени капацитет ППОВ Косјерић је 8000 ЕЅ. Пројектом је предвиђена изградња главног колектора у дужини од 3300 м, до централног постројења за пречишћавање отпадних вода.

Табела 3 Подаци о захваћеним и пречишћеним водама на територији Косјерића.[[8]](#footnote-8) Извор: Општине и региони у Републици Србији, 2020, 2021, 2022 година. Републички завод за статистику[[9]](#footnote-9)

|  |  |  |  |  |  |
| --- | --- | --- | --- | --- | --- |
| Година | Укупне захваћене воде, хиљ. m³ | Испоручене воде за пиће, хиљ.m³ | Укупне испуштене отпадне воде1), хиљ.m³ | Испуштене отпадне воде у системе за одвођење отпадних вода, хиљ.m³ | Пречишћене отпадне воде, хиљ.m³ |
| 2018 | 410 | 410 | 410 | 410 | - |
| 2020 | - | 398 | 398 | 398 | - |
| 2021 | - | 390 | 390 | 390 | - |

Разматра се и могућност регионалног решења овог проблема, односно прикључење општине Косјерић на регионално постројење за пречишћавање отпадних вода заједно са Ужицем, Пожегом, Ариљем и Ивањицом.[[10]](#footnote-10) Вредност се процењује на око 105 милиона евра где главна средства (70, 80 одсто) треба да се обезбеде из ИПА фондова. Техничка и тендерска документација за извођење радова требало би да се заврши у току 2023. Планирано је да постројење проради 2025. године.[[11]](#footnote-11)

За индустријски комплекс фабрике цемента, обзиром на физичку издвојеност од градског система, најповољнија је варијанта да се на једном месту, а пре испуста пречишћених вода у реку Скрапеж, обави одвојено биолошко пречишћавање прикупљених фекалних отпадних вода на посебном уређају за пречишћавање, а прикупљање атмосферске воде од прања индустријских саобраћајница и паркинга да се пречисте на одговарајућем уређају – сеператору за уља и масти и да се тек сада упусте у реципијент. На такав начин Фабрика цемента је и решила пречишћавање отпадних вода.[[12]](#footnote-12)

## Приказ буџетских расхода везаних за прераду и одвођење отпадних вода

Општина Косјерић није планирала буџетске издатке за функционалну класификацију 520 ни у 2022. ни у 2023. години.

## Избор индикатора од значаја за праћење остваривања ЦОР 6

Прилажемо избор из листе индикатора које дефинише Организација Уједињених нација. Кроз овај процес смо дефинисали и нове индикаторе који могу послужити као замена за неке од предложених индикатора.

Табела 4 Изабрани индикатори за ЦОР 6

|  |  |
| --- | --- |
| Индикатор | Јединица мере |
| 6.1.1 Удео становништва које користи пијаћу воду из система којима се безбедно управља | % |
| 6.3.1 Удео отпадних вода које се безбедно пречишћавају | % |
| Модификовани индикатор 6.б.1 : Јединица локалне самоуправе поседује успостављене и оперативне политике и процедуре за учешће локалних заједница у управљању водоснабдевањем и санитацијом. | Да/Не |

### Расположивост података потребних за праћење остваривања ЦОР 6

Табела 5 Оцена расположивости података за праћење вредности изабраних индикатора за ЦОР 6

|  |  |
| --- | --- |
| Индикатор | Оцена расположивости |
| 6.1.1 Удео становништва које користи пијаћу воду из система којима се безбедно управља | За праћење вредности овог индикатора потребна је комбинација података о приступу водоснабдевању и квалитету воде из јавних водовода. Ови подаци су доступни. |
| 6.3.1 Удео отпадних вода које се безбедно пречишћавају | Ови подаци су доступни. |
| Модификовани индикатор 6.б.1 : Јединица локалне самоуправе поседује успостављене и оперативне политике и процедуре за учешће локалних заједница у управљању водоснабдевањем и санитацијом. | Будући да је индикатор квалитативан потребно га је детаљније дефинисати у складу са потреба локалне заједнице. Корисници су у неким случајевима и финансијери изградње инфраструктуре. |

# Циљ 11. Учинити градове и људска насеља инклузивним, безбедним, прилагодљивим и одрживим[[13]](#footnote-13)

## Квалитет ваздуха

**Квалитет ваздуха у периоду 2018, 2019. и у 2020. године у Косјерићу је III категорије- прекомерно загађен ваздух. Као и у већини градова и агломерација у Србији, Косјерић има III категорију квалитета ваздуха узроковану прекорачењем граничних вредности суспендованих честица PM10 и PM2.5.[[14]](#footnote-14)**

**Општина Косјерић има Локални план квалитета ваздуха на ког је Влада дала сагласност у јуну 2022. године.[[15]](#footnote-15)**

За потребе општине, контролу квалитета ваздуха врши Завод за јавно здравље из Ужица и то:

* мерењем имисије таложних материја на шест мерних места (Основнa школa, насељe Дуњићи, Црепанa, Галовићи-гробље, Елкок-раскрсница, водоводно постројење)
* мерењем имисије тешких метала у таложним материјама (олово, кадмијум, никал, арсен, цинк) на два мерна места (Основна школа, Елкок-раскрсница)
* мерењем имисије суспендованих честица ПM 10 на мерном месту Елкок-раскрсница
* мерењем имисије тешких метала у суспендованим честицама ПМ 10 (олово, кадмијум, арсен, никал) на мерном месту Елкок-раскрсница.

Резултати мерења квалитета ваздуха из 2016. године указују на следеће закључке:

* укупне таложне материје: у току 2016. године није забележно прекорачење максимално дозвољених месечних и годишњих вредности ни на једном мерном месту.
* метали у таложним материјама: годишње вредности за олово, кадмијум и арсен су испод максимално дозвољених вредности које дефинише немачки стандард TA LUFT, док су вредности за никал веће од дозвољених (20,5μg/m²dan у односу на граничних 15 5μg/m²dan)
* суспендоване честице фракције ПМ 10: средња годишња вредност прекорачује максимално дозвољене вредности за календарску годину (47μg/m³ у односу на граничних 40μg/m³), при чему су и дневне вредности веће од дозвољених (тај индекс је 107,1/50 μg/m³ у односу на граничних 90,4/50 μg/m³). Наведена прекорачења су измерена у периоду трајања грејне сезоне, што доводи до закључка да се загађење које је присутно током целе године, додатно увећава услед неадекватног грејања стамбених и пословних простора и као такво прелази дозвољене вредности
* метали у укупним суспендованим честицама: средње годишње вредности за олово, арсен, кадмијум и никал су испод максимално дозвољених. [[16]](#footnote-16)

Загађујуће материје мере се и на АМСКВ Косјерић, која у погледу расположивости података задовољава минимум дефинисан Уредбом о условима за мониторинг и захтевима квалитета ваздуха („Службени гласник РС”, број 11/2010, 75/2010 и 63/2013). Нажалост, АМСКВ Косјерић је имала прекид у функционисању 2015, 2016. и 2017. године. Због недостатка тих података нема петогодишњег континуираног периода за евалуацију трендова у квалитету ваздуха, који би у овом тренутку могао да обухвата 2020, 2019, 2018, 2017. и 2016. годину. За потребе израде локалног плана квалитета ваздуха анализа података о нивоу загађујућих материја, која је основа за оцену квалитета ваздуха на територији обухвата извршена је за период од 2011.-2020. године, за следеће загађујуће материје: сумпор диоксид, азот диоксид, суспендоване честице PM10 и РМ2,5, арсен, кадмијум, никл, олово, цинк, чађ, укупне таложне материје и угљен моноксид. Квалитет ваздуха у периоду од 2011.- 2020. године у Косјерићу је III категорије- прекомерно загађен ваздух у већем делу тог периода. [[17]](#footnote-17)

**Два доминантна загађивача у Косјерићу су домаћинства и „Титан цементара Косјерић”. Док се из „Титан цементара Косјерић” емитује највише азотних оксида, емисије угљен моноксида, PM10 и сумпор диоксида су значајно веће из индивидуалних ложишта. Имајући у виду да је производња цемента енергетски високо захтевна и да потрошња енергената угља и петрол кокса увелико надмашују потрошњу у индивидуалним и комуналним ложиштима може се помоћу емисионих фактора и израчунати да би емисије PM10 из „Титан цементара Косјерић” биле убедљиво највеће да се њихова емисија не држи под контролом применом електростатичких и врећастих филтера и другим метода обарања- eмисије PM10 се драстично смањују (преко 98%) применом филтера. Филтрација прашине на емисионим системима цементаре је кључни поступак у заштити квалитета ваздуха јер се тим укупан биланс емитованих честица у току године своди на ниво 18% од укупне емисије.[[18]](#footnote-18)**

Почевши од 2021. године Влада Републике Србије је започела суфинансирање мера за смањење загађења ваздуха.[[19]](#footnote-19) ЈЛС које су корисници овог суфинансирања се бирају на конкурсима. Средства се кроз континуиране конкурсе опредељују за суфинансирање реализације пројеката набавке, замене, реконструкције и санације котларница за грејање[[20]](#footnote-20) и за суфинансирање реализације пројеката смањења загађења ваздуха из индивидуалних извора.[[21]](#footnote-21)

Општина Косјерић је добилa на конкурсу за индивидуална ложишта које спроводи Министарство заштите животне средине 2021. године 38.000.000 динара, док је 2022. године на истом конкурсу добила 10.000.000 динара.[[22]](#footnote-22)

## Приказ буџетских расхода везаних за смањење загађења

Општина Косјерић није издвајала буџетска средства за функцију 530 у 2022. и 2023. години.

## Управљање отпадом

Општина Косјерић је заједно са општинама (градовима) Чачак, Ужице, Пожега, Ариље, Ивањица, Лучани, Чајетина и Бајина Башта оснивач Регионалног центра за управљање отпадом Дубоко, где се довози сакупљени комунални отпад са територија поменутих општина у циљу његовог даљег третмана (рециклажа, депоновање). Првобитни концепт да се на територији сваке општине изгради трансфер станица за преузимање отпада је замењен новим, а то је концепт три трансфер станице и то у Чачку, Пожеги и Ужицу. Није позната укупна количина комуналног отпада која се произведе на територији општине Косјерић, а у депонију Дубоко се отпреми годишње око 2000 тона. Простор бивше депоније Пијучка чесма је делимично уређен и ограђен. Одлагање отпада на том простору је контролисано, а лагерован отпад се одвози у Дубоко. Потребно је урадити пројекат санације ове депоније и извршити радове у складу са тим пројектом.

Организовано сакупљање отпада врши се на територији града и његовој околини као и насељеним местима Ражана и Варда што износи до 40% територије општине Косјерић. Потребно је радити на проширењу мреже организованог сакупљања комуналног отпада у циљу да њом буде покривено минимално 80% територије општине. Мањак покривености територије организованим системом прикупљања отпада има за последицу да отпад заврши у шумама, водотоцима и другим дивљим депонијама или се спаљује што негативно утиче на стање животне средине.

Табела 6 Остварени обим пружања услуге изношења смећа у Косјерићу у 2021. години. Извор: Програм пословања ЈКП ”Елан” Косјерић за 2023. годину.[[23]](#footnote-23)

|  |  |  |
| --- | --- | --- |
| Потрошачи | Јединица мере | Остварено у 2021. години |
| Домаћинства | m2 | 95.103 |
| Привреда | m2 | 28.506 |
| Предузетници | комад | 68 |
| Угоститељски и трговински објекти | комад | 75 |

У општини Косјерић пројекат успостављања примарне селекције отпада је у завршној фази.[[24]](#footnote-24) Закон о управљању отпадом и његове измене и допуне које су ступиле на снагу 01. марта 2016. године, прописује обавезу општина да уреди селекцију и одвојено сакупљање отпада (примарна сепарација отпада), што ће допринети смањењу трошкова депоније и продужити њено време трајања.

## Приказ буџетских расхода везаних за управљање отпадом

Општина Косјерић је планирала буџетске расходе за управљање отпадом у износу од 14 милиона динара у 2022. године и у износу од 18 милиона динара у 2023. години што је представљало око 4,43 % планираних буџетских издатака. Просечни проценат укупних буџетских расхода за све ЈЛС које је СКГО подржала при изради планова развоја у 2022. и 2023. години је износио 2,98%.

## Заштићена природна добра

На основу података Завода за заштиту природе Србије и Извода из Централног регистра - заштићених подручја на територији општине Косјерић налази се један споменик природе ботаничког карактера Клокочевац.[[25]](#footnote-25)

## Приказ буџетских расхода везаних за функцију 540 заштиту биљног и животињског света и крајолика

Општина Косјерић није планирала буџетска средства за функцију 540 у 2022. и 2023. години.

## Избор индикатора од значаја за праћење остваривања ЦОР 11 и 12

Прилажемо избор из листе индикатора које дефинише Организација Уједињених нација. Кроз овај процес смо дефинисали и нове индикаторе који могу послужити као замена за неке од предложених индикатора.

Табела 7 Изабрани индикатори за ЦОР 11 и 12

|  |  |
| --- | --- |
| Индикатор | Јединица мере |
| 11.1.1 Удео градског становништва које живи у картонским насељима, неформалним насељима, или неадекватним стамбеним условима | % |
| Модификовани индикатор 11.3.2 Општина има директне структуре за учешће цивилног друштва у урбанизму и управљању које функционишу редовно и на демократски начин | Да/Не |
| 11.4.1 Укупни расходи (јавни и приватни) по глави становника за очување, заштиту и конзервацију целокупне културне и природне баштине, по врстама баштине (културна, природна, мешовита, и означена као центар светске баштине), ниво управљана (национални, регионални и локални/општински), по врсти расхода (оперативни/инвестициони трошкови) и по врсти приватног финансирања (донације у натури, приватни непрофитни сектор или спонзорство) | Динара по становнику |
| 11.6.1 Удео комуналног чврстог отпада који се редовно прикупља и који се на одговарајући начин одлаже у укупној количини генерисаног комуналног чврстог отпада, по градовима | % |
| 11.6.2 Просечне средње вредности суспендованих честица (нпр. ПМ2.5 и ПМ10) у градовима (пондерисан број становника) | Микрограми по метру кубном |
| Модификовани индикатор 11.b.2 Локална управа усваја и спроводи стратегије за смањење ризика од катастрофа на локалном нивоу у складу са националним стратегијама смањења ризика од катастрофа | Да/Не |
| 12.4.2 Количина произведеног опасног отпада по глави становника и удео третираног опасног отпада, по врсти третмана | Килограма по становнику |

### Расположивост података потребних за праћење остваривања ЦОР 11

Табела 8 Оцена расположивости података за праћење вредности изабраних индикатора за ЦОР 11

|  |  |
| --- | --- |
| Индикатор | Оцена расположивости |
| 11.1.1 Удео градског становништва које живи у картонским насељима, неформалним насељима, или неадекватним стамбеним условима |  |
| Модификовани индикатор 11.3.2 Општина има директне структуре за учешће цивилног друштва у урбанизму и управљању које функционишу редовно и на демократски начин |  |
| 11.4.1 Укупни расходи (јавни и приватни) по глави становника за очување, заштиту и конзервацију целокупне културне и природне баштине, по врстама баштине (културна, природна, мешовита, и означена као центар светске баштине), ниво управљана (национални, регионални и локални/општински), по врсти расхода (оперативни/инвестициони трошкови) и по врсти приватног финансирања (донације у натури, приватни непрофитни сектор или спонзорство) |  |
| 11.6.1 Удео комуналног чврстог отпада који се редовно прикупља и који се на одговарајући начин одлаже у укупној количини генерисаног комуналног чврстог отпада, по градовима |  |
| 11.6.2 Просечне средње вредности суспендованих честица (нпр. ПМ2.5 и ПМ10) у градовима (пондерисан број становника) |  |
| Модификовани индикатор 11.b.2 Локална управа усваја и спроводи стратегије за смањење ризика од катастрофа на локалном нивоу у складу са националним стратегијама смањења ризика од катастрофа |  |
| 12.4.2 Количина произведеног опасног отпада по глави становника и удео третираног опасног отпада, по врсти третмана |  |

# Циљ 13. Предузети хитну акцију у борби против климатских промена и њених последица

У процесу израде Заједничког Акционог плана за одрживу енергију и климу Златиборског округа[[26]](#footnote-26) примењена је методологија којом су идентификовани главни климатски ризици који утичу или би могли утицати на посматрано подручје и којом су дефинисане потребне и изводиве мере адаптације као одговор на те ризике.

Анализа је показала да је могуће је уочити тренд промене климе на подручју Златиборског округа. Све су учесталији ризици од елементарних непогода који се на анализираном подручју манифестују кроз појаве екстремно високих и ниских температура, краткотрајних и обилних падавина уз краткотрајно поплављивање одређених стамбених и пољопривредних површина округа, као и кроз суше и олујне налете ветра. У наредном периоду од 80 година очекује се пораст просечне годишње температуре од чак 5,2 oC. Уочљив је значајан тренд смањења падавина и продужавање периода тропских врућина и суше. Очекују се у снажни олујни ветрови и изненадне, краткотрајне обилне падавине које могу проузроковати поплаве.

Значајни делови друштва и привреде рањиви су на већ постојећу климатску променљивост, а вероватно ће бити осетљиви и на климатске промене које се очекују у будућности. Угрожени делови становништва и привреде обухватају готово једну четвртину тренутне златиборске популације. Промена климе ће директно негативно утицати на друштвени развој, поготово на рањиве друштвене групе. То је углавном сиромашно рурално становништво округа које се баве пољопривредном производњом за властиту исхрану, старије особе које имају већи ризик од сиромаштва због малих примања и повећану рањивост на здравствене проблеме као и радници чија су примања у висини загарантованог личног дохотка. Будуће климатске промене дугорочно би могле имати повећане негативне последице на различите сегменте живота у Републици Србији па тако и на Златиборски округ, уз незнатан број дугорочних позитивних ефеката којих у појединим секторима уопште и нема.

Заједнички Акциони план за одрживу енергију и климу Златиборског округа садржи и детаљну анализу рањивости, 11 мера за адаптацију на климатске промене, инвентар емисија гасова са ефектом стаклене баште за 2016. годину и два сценарија емисија за 2030. годину. **Све ове анализе ће бити узете у обзир приликом израде Плана развоја Општине Косјерић.**

Енергетика

# Циљ 7. Осигурати приступ доступној, поузданој, одрживој и модерној енергији за све

## Снабдевање енергијом и енергентима[[27]](#footnote-27)

### Снабдевање електричном енергијом

Предметно подручје припада привредном друштву за дистрибуцију електричне енергије

"Електросрбија Краљево" д.о.о. Краљево - огранак „Електродистрибуција Ужице“ – Погон Косјерић. У границама Просторног плана Косјерић изграђени су далеководи напонског нивоа 220 kV бр.204 Бајина Башта-Београд, бр.213/1 Бајина Башта-Обреновац и бр.227/1 Бајина Башта-Ваљево 3. На предметном простору изграђени су далеководи напонског нивоа 110 kV бр.116/1 Севојно-Косјерић и бр.116/2 Косјерић-Ваљево 1. Напајање електричном енергијом је далеководом Ваљево – Севојно напонског нивоа 110 kV, који се затим се трансформише у ТС 110/35 kV „Косјерић“, капацитета 20 MVA и ТС 110/6 kV за потребе цементаре. На основу података Електродистрибуције Србије ТС 110/35 kV „Косјерић“ има значајне резерве у капацитету[[28]](#footnote-28). Даља трансформација се врши преко ТС 35/10 kV „Косјерић” и ТС 35/10 kV „Ражана”, укупног капацитета 13 MVA и даље преко 114 ТС 10/0.4 kV. Трафостанице су изграђене као слободностојеће, у оквиру објекта, типа „кула” и као стубне.

Далековод напонског нивоа 110 kV је изведен надземно на челичним стубовима. Далеководи напонског нивоа 35kV изведени су надземно и то:

* Далековод 35kV на челично-решеткастим стубовима, попречног пресека AlČe 3x70mm2, веза ТС 110/35 kV „Косјерић” и ТС 35/10 kV „Косјерић”;
* Далековод 35kV на челично-решеткастим стубовима, попречног пресека AlČe 3x70mm2, веза ТС 110/35 kV „Косјерић” и ТС 35/10 kV „Ражана”;
* Далековод 35kV на бетонским стубовима, попречног пресека AlČe 3x70mm2, веза ТС 35/10 kV „Каленић” и ТС 35/10 kV „ Косјерић”;
* Далековод 35kV, импрегнирани, попречног пресека AlČe 3x35mm2, веза ТС 35/10 kV „Каленић” и ТС 35/10 kV „ Косјерић”;

Електроенергетски водови напонског нивоа 10 и 1 kV су већим делом изведени надземно и мањим делом подземно.

Табела 9 Губици и показатељи поузданости за огранак Ужице, дистрибутивно подручје Краљево и Електродистрибуцију Србије. Извор: Енергетски подаци 2022. Електродистрибуција Србије[[29]](#footnote-29).

|  |  |  |  |
| --- | --- | --- | --- |
|  | Огранак Ужице | Дистрибутивно подручје Краљево | Србија |
| Губици (%) | 11,57 | 13,07 | 11,22 |
| Број прекида по кориснику | 9,86 | 10,81 | 6,93 |
| Укупно трајање прекида у минутима по кориснику | 944 | 944 | 617 |

### Снабдевање природним гасом

На подручју Просторног Плана изграђена је гасоводна мрежа разводног гасовода Паљевско поље - Косјерић, са главном мерно-регулационом станицом у Косјерићу, капацитета 7000м2/х. Разводни гасовод је радног притиска до 50 бара, пречника Ф 273мм.

## Снабдевање топлотном енергијом и приказ буџетских расхода везаних за функцију 436

На територији општине Косјерић не постоји изграђен систем даљинског грејања.

## Потрошња енергије и приказ буџетских расхода везаних за аналитички конто 421000 који обухвата сталне трошкове

Општина Косјерић није обвезник система енергетског менаџмента. У 2023. години Косјерић је покренуо набавку 29,5 MWh електричне енергије за своје потребе без потреба за јавно осветљење.

Немамо податке о буџетским издацима који су сврстани под аналитички конто 421000 који обухвата сталне трошкове. Трошкови енергетских услуга представљају највећи део ових трошкова. Важно је напоменути да у овај збир не улазе трошкови енергетских услуга за образовне институције који су значајни као што се може видети из Табеле 15.. Просечни расходи за аналитички конто 421000 у 20 јединица локалне самоуправе које је СКГО подржала у припреми Планова развоја у току 2022. и 2023. године износили су приближно 7,94 % укупних буџетских расхода[[30]](#footnote-30).

Енергетски биланс и инвентар емисија гасова са ефектом стаклене баште Општине Косјерић за 2016. годину је припремљен као део Заједничког Акционог плана за одрживу енергију и климу Златиборског округа[[31]](#footnote-31).

Табела 10 Биланс потрошње енергије у јавним зградама у општини Косјерић по енергентима у 2016. години. Извор: Заједнички Акциони план за одрживу енергију и климу Златиборског округа.

|  |  |  |  |  |  |  |  |
| --- | --- | --- | --- | --- | --- | --- | --- |
|  | Количина утрошене топлотне и електричне енергије [МWh] | | | | | | Укупно потрошена енергија [МWh] |
| Електрична енергија | Топлотна енергија | | | | |
|  | Огревно дрво | | Камени угаљ | Природни гас | Лож уље |
| Јавне зграде | 6,06 | | 0 | 151,11 | 9,92 | 46,32 | 213,41 |

У овом плану предвиђена су и два различита сценарија потрошње енергије у јавним зградама у општини до 2023. године. Први сценарио предвиђа изостанак спровођења мере енергетске ефикасности а други предвиђа смањења која се такође могу сматрати конзервативним.

Табела 11 Биланс потрошње енергије у јавним зградама у општини Косјерић по енергентима за различите сценарије у 2030. години. Извор: Заједнички Акциони план за одрживу енергију и климу Златиборског округа.

|  |  |  |  |  |  |  |  |
| --- | --- | --- | --- | --- | --- | --- | --- |
|  | Количина утрошене топлотне и електричне енергије [МWh] | | | | | | Укупно потрошена енергија [МWh] |
| Електрична енергија | Топлотна енергија | | | | |
|  | Огревно дрво | | Камени угаљ | Природни гас | Лож уље |
| Сценарио 1 | 7 | | 166 | 50 | 0 | 10 | 233,00 |
| Сценарио 2 | 5,51 | | 0,00 | 137,51 | 9,03 | 42,15 | 194,20 |

## Јавно осветљење и приказ буџетских расхода везаних за функцију 640 улична расвета

Општина Косјерић је 2023. године покренула набавку 155,6 MWh електричне енергије за потребе јавног осветљења на 44 мерна места.

Буџетски издаци за програмску активност управљање јавним осветљењем у 2022. години износили су око 16 милиона динара што је представљало приближно 3,94 % укупних буџетских расхода[[32]](#footnote-32). Просечни расходи за функцију 640 у 20 јединица локалне самоуправе које је СКГО подржала у припреми Планова развоја износили су приближно 3,31 % укупних буџетских расхода[[33]](#footnote-33) у посматраном периоду[[34]](#footnote-34).

Буџетом за 2023. годину предвиђени су издаци од 18.200.000 динара из буџетских средстава[[35]](#footnote-35).

## Енергетска ефикасност, дистрибуирани обновљиви извори енергије и енергетски угрожени купци

**Спроводећи своју енергетску политику и политику Републике Србије општина Косјерић је у два наврата у претходном периоду удружила средства са средствима крајњих корисника и средствима из републичког буџета за подршку у спровођењу мера енергетске санације породичних кућа и уградње соларних панела ради производње електричне енергије. У 2022. години 37 домаћинстава[[36]](#footnote-36) је добило суфинансирање за спровођење мера енергетске санације породичних кућа док податке о броју домаћинстава која су добила подршку за уградњу соларних панела ради производње електричне енергије нисмо пронашли.**

Табела 12 Конкурси за суфинансирање мера санације породичних кућа у Косјерићу у 2022. и 2023. години- основни показатељи. Извор: Министарство рударства и енергетике[[37]](#footnote-37)[[38]](#footnote-38), Општина Косјерић

|  |  |  |  |  |
| --- | --- | --- | --- | --- |
| Година |  | Суфинансирање из буџета Републике Србије  РСД | Суфинансирање из буџета општине  РСД | Број корисника |
| 2022 |  | 2.500.000 | 2.500.000 | 37 |
| 2023 |  | 3.000.000 | 4.500.000 | У току |

Република Србија је у 2022. години заокружила политику подршке изградњи соларних електрана по моделу купца произвођача. Од првих 1.540 регистрованих купаца-произвођача у категорији домаћинстава ниједан није регистрован на територији Косјерића**[[39]](#footnote-39)**. Од првих 540 електрана купаца-произвођача у категорији правних лица која нису стамбене заједнице ниједан није инсталиран на територији Косјерића**[[40]](#footnote-40)**.

У децембру месецу 2019. године у општини Косјерић је било 219 енергетски угрожених купаца. Укупно умањење рачуна за целу 2019. годину за све енергетски угрожене купце на територији општине Ћуприја износило је 3.627.449 динара**[[41]](#footnote-41)**. Ова накнада се исплаћује из Буџета Републике Србије.

## Избор индикатора од значаја за праћење остваривања ЦОР 7

Прилажемо избор из листе индикатора које дефинише Организација Уједињених нација. Кроз овај процес смо дефинисали и нове индикаторе који могу послужити као замена за неке од предложених индикатора.

Табела 13 Изабрани индикатори за ЦОР 7

|  |  |
| --- | --- |
| Индикатор | Јединица мере |
| 7.1.2 Удео становништва које се првенствено ослања на чиста горива и технологије | % |
| Модификовани индикатор 7.2.1 : Удео обновљиве енергије у укупној финалној потрошњи енергије јавног сектора | % |
| Модификовани индикатор 7.3.1 : Енергетски интензитет мерен кроз примарну енергију потрошену у јавном сектору и укупне буџетске расходе | килограм еквивалентне нафте по 1000 динара буџетских расхода |

### Расположивост података потребних за праћење остваривања ЦОР 7

Табела 14 Оцена расположивости података за праћење вредности изабраних индикатора за ЦОР 7

|  |  |
| --- | --- |
| Индикатор | Оцена расположивости |
| 7.1.2 Удео становништва које се првенствено ослања на чиста горива и технологије | Нису тренутно расположиви подаци за праћење овог индикатора али их је могуће обезбедити. Сва домаћинства која користе нестандардне индивидуалне уређаје за грејање на чврста горива би улазила у удео становништва који се не ослања првенствено на чиста горива и технологије. Попис, Aнкета о потрошњи домаћинстава, Анкета о приходима и условима становања, Микс истраживање су процеси кроз које је могуће доћи до одговарајућих података. Такође, могуће је провести наменску анкету уз минималне издатке. Пописни подаци везани за начин загревања станова ће бити доступни до краја 2023. године. |
| Модификовани индикатор 7.2.1 : Удео обновљиве енергије у укупној финалној потрошњи енергије јавног сектора | Овај индикатор је могуће једноставно израчунати из података којима би требало да располаже Општина Косјерић. |
| Модификовани индикатор 7.3.1 : Енергетски интензитет мерен кроз примарну енергију потрошену у јавном сектору и укупне буџетске расходе | Овај индикатор је могуће једноставно израчунати из података којима би требало да располаже Општина Косјерић. |

1. Јавни водоводи и водни објекти са задовољавајућим квалитетом воде за пиће (исправни јавни водоводи и водни објекти) су они јавни водоводи и водни објекти који имају мање од 5% микробиолошки неисправних узорака и мање од 20% физичко-хемијски неисправних узорака на годишњем нивоу. <https://www.batut.org.rs/download/izvestaji/higijena/Godisnji%20vode%20za%20pice%202021.pdf> [↑](#footnote-ref-1)
2. <https://www.batut.org.rs/download/izvestaji/Izvestaj%20vode%20za%20pice%202020.pdf> [↑](#footnote-ref-2)
3. https://www.batut.org.rs/download/izvestaji/higijena/Godisnji%20vode%20za%20pice%202021.pdf [↑](#footnote-ref-3)
4. https://www.batut.org.rs/download/izvestaji/higijena/Godisnji%20vode%20za%20pice%202021.pdf [↑](#footnote-ref-4)
5. https://www.batut.org.rs/download/izvestaji/Izvestaj%20vode%20za%20pice%202020.pdf [↑](#footnote-ref-5)
6. https://rsjp.gov.rs/cir/analiticki-servis/ [↑](#footnote-ref-6)
7. https://rsjp.gov.rs/cir/analiticki-servis/ [↑](#footnote-ref-7)
8. Општине које се снабдевају водом из водозахвата са друге општине, потпуно или делимично. [↑](#footnote-ref-8)
9. <https://www.stat.gov.rs/publikacije/> [↑](#footnote-ref-9)
10. https://skrapezvode.rs/gallery/Mespo.pdf [↑](#footnote-ref-10)
11. https://www.politika.rs/sr/clanak/522898/Raste-cena-gradnje-postrojenja-za-preciscavanje-vode [↑](#footnote-ref-11)
12. Стратегија одрживог развоја општине Косјерић за период 2018-2028 [↑](#footnote-ref-12)
13. У овом поглављу је покривено и питање опасног отпада које потпада под Циљ 12. ”Обезбедити одрживе облике потрошње и производње” [↑](#footnote-ref-13)
14. https://www.kosjeric.rs/dokumenti/Plan-kvaliteta-vazduha-Opstine-Kosjeric.pdf [↑](#footnote-ref-14)
15. https://www.ekologija.gov.rs/dozvole-obrasci/zastita-vazduha-i-ozonskog-omotaca [↑](#footnote-ref-15)
16. Стратегија одрживог развоја општине Косјерић за период 2018-2028 [↑](#footnote-ref-16)
17. https://www.kosjeric.rs/dokumenti/Plan-kvaliteta-vazduha-Opstine-Kosjeric.pdf [↑](#footnote-ref-17)
18. https://www.kosjeric.rs/dokumenti/Plan-kvaliteta-vazduha-Opstine-Kosjeric.pdf [↑](#footnote-ref-18)
19. https://www.ekologija.gov.rs/informacije-od-javnog-znacaja/konkursi?page=2 [↑](#footnote-ref-19)
20. <https://www.ekologija.gov.rs/informacije-od-javnog-znacaja/konkursi/javni-konkurs-za-dodelu-sredstava-za-sufinansiranje-realizacije-projekata-nabavke-zamene-rekonsktrukcije-i-sanacije-kotlarnica-za-grejanje-u-2022-godini>, https://www.ekologija.gov.rs/lat/informacije-od-javnog-znacaja/konkursi/javni-konkurs-za-dodelu-sredstava-za-sufinansiranje-realizacije-projekata-nabavke-zamene-rekonstrukcije-i-sanacije-kotlarnica-za-grejanje-u-2023.-godini [↑](#footnote-ref-20)
21. <https://www.ekologija.gov.rs/informacije-od-javnog-znacaja/konkursi/javni-konkurs-za-dodelu-sredstava-za-sufinansiranje-realizacije-projekata-smanjenja-zagadjenja-vazduha-u-srbiji-iz-individualnih-izvora-u-2022-godini>, https://www.ekologija.gov.rs/lat/informacije-od-javnog-znacaja/konkursi/javni%C2%A0konkurs-za-dodelu-sredstava-za-sufinansiranje-realizacije-projekata-smanjenja-zagadjenja-vazduha-u-srbiji-iz-individualnih-izvora-u-2023.-godini [↑](#footnote-ref-21)
22. https://srda.rs/wp-content/uploads/2022/03/Odluka-o-utvrdjivanju-konacne-rang-liste-za-sufinansiranje-realizacije-projekata-nabavke-zamene-rekonstrukcije-i-sanacije-kotlarnica-za-grejanje-u-2022.pdf [↑](#footnote-ref-22)
23. <http://www.elankosjeric.rs/dokumenta/Program%20poslovanja%20KJP%20ELAN%20za%202023.godinu.pdf> [↑](#footnote-ref-23)
24. <http://www.elankosjeric.rs/dokumenta/Program%20poslovanja%20KJP%20ELAN%20za%202023.godinu.pdf> [↑](#footnote-ref-24)
25. Извод из Централног регистра - заштићена подручја, Завод за заштиту природе Србије, <https://www.zzps.rs/wp/centralni-registar/> [↑](#footnote-ref-25)
26. https://rrazlatibor.nwire.rs/регионални-secap/ [↑](#footnote-ref-26)
27. Ово поглавље се заснива на информацијама из Просторног плана јединице локалне самоуправе https://www.kosjeric.rs/wp-content/uploads/2021/09/PPJLS-Kosjeric.zip [↑](#footnote-ref-27)
28. https://elektrodistribucija.rs/o-nama/informacije/dokumenta/GI2022.pdf [↑](#footnote-ref-28)
29. https://elektrodistribucija.rs/o-nama/informacije/dokumenta/GI2022.pdf [↑](#footnote-ref-29)
30. Извор: Прорачун на основу анализе буџетских расхода коју је припремила СКГО. [↑](#footnote-ref-30)
31. https://rrazlatibor.nwire.rs/регионални-secap/ [↑](#footnote-ref-31)
32. Завршни рачун Општине Косјерић за 2022. годину https://www.kosjeric.rs/wp-content/uploads/2023/07/zavrsniracunopstinekosjericza2022g\_.zip [↑](#footnote-ref-32)
33. Извор: Прорачун на основу анализе буџетских расхода коју је припремила СКГО. [↑](#footnote-ref-33)
34. 2019, 2020 и 2021, а за неке општине и 2022. година [↑](#footnote-ref-34)
35. https://www.kosjeric.rs/wp-content/uploads/2023/07/trecidopunskiopstinekosjericza2023g\_.zip [↑](#footnote-ref-35)
36. https://www.kosjeric.rs/wp-content/uploads/2022/10/Предлог-коначне-листе-Грађани.pdf [↑](#footnote-ref-36)
37. https://www.mre.gov.rs/tekst/1014/-javni-poziv-za-dodelu-sredstava-za-finansiranje-programa-energetske-sanacije-porodicnih-kuca-i-stanova-koji-sprovode-jedinice-lokalne-samouprave-kao-i-gradske-opstine-jp-223.php [↑](#footnote-ref-37)
38. https://www.mre.gov.rs/tekst/1057/-treci-javni-poziv-za-dodelu-sredstava-za-finansiranje-programa-energetske-sanacije-stambenih-zgrada-porodicnih-kuca-i-stanova-koji-sprovode-jedinice-lokalne-samouprave-kao-i-gradske-opstine-2022-jp-122.php [↑](#footnote-ref-38)
39. [http://edbnabavke.edb.rs/registarkupaca/DOMACINSTVA/DOMACINSTVA.pdf](http://edbnabavke.edb.rs/registar_kupaca/DOMACINSTVA/DOMACINSTVA.pdf) Приступљено 21.09.2023. [↑](#footnote-ref-39)
40. Обе за потребе мобилног оператера [↑](#footnote-ref-40)
41. Копија базе енергетски заштићених купаца коју води Министарство рударства и енергетике у поседу СКГО. [↑](#footnote-ref-41)