# **Општина Koсјерић**

# Пољопривреда и рурални развој

## Законски оквир за област пољопривреде и руралног развоја

Законски оквир за област пољопривреде, водопривреде и шумарства постављен је кровним законима Законом о подстицајима у пољопривреди и руралном развоју („Сл. Гл. РС“, бр: 10/13, 142/14, 103/15, 101/16, 35/23, 92/23), Законом о пољопривреди и руралном развоју (Сл. Гласник РС 41/2009, 10/2013, 101/2016, 67/2021, 114/2021), Закон о пољопривредном земљишту („Сл.гл.РС“, бр: 62/06, 65/08, 41/09, 112/15, 80/17, 95/18), Законом о водама („Сл.гл.РС“, бр: 30/10, 93/12, 101/16, 95/18 и 95/18), Законом о шумама („Сл.гл.РС“, бр: 30/10, 93/12, 89/15, 95/18) и др. Закони који одређују врсту подстицаја у пољопривреди, циљеве, начине програмирања и реализације подстицаја, те институције у чијој је ово надлежности.

Врсте подстицаја јесу:

1 ) непосредни подстицаји;

2 ) тржишни подстицаји;

3 ) структурални подстицаји.

Чланом 14. Закона о пољопривреди и руралном развоју (Сл. Гласник РС 41/2009, 10/2013, 101/2016, 67/2021, 114/2021) дефинише се и положај ЈЛС у подршци имплементацији пољопривредне политике. Овим чланом даје се могућност јединицама локалне самоуправе да утврђују мере подршке за спровођење пољопривредне политике и политике руралног развоја за подручје своје територије и то Програмом подршке за спровођење пољопривредне политике као основни инструмент за годишње планирање и распоређивање средства за спровођење пољопривредне политике који доноси надлежни орган јединице локалне самоуправе, уз претходну сагласност Министарства. Подршка имплементацији пољопривредне политике и политике руралног развоја у јединицама локалне самоуправе не може бити у супротности са Националним програмом за пољопривреду и Националним програмом за рурални развој. Закон о подстицајима у пољопривреди и руралном развоју („Службени гласник РС", бр. 10 од 30. јануара 2013, 142 од 25. децембра 2014, 103 од 14. децембра 2015, 101 од 16. децембра 2016, 35 од 29. априла 2023.) детаљно презентује све врсте подстицаја, њихове циљеве, повезаност са документима јавних политика као и са институцијама надлежним за њихову реализацију. Овим законом се у члану 13. прописује методологија давања подстицаја од стане ЈЛС.

Правилник о обрасцу и садржини програма подршке за спровођење пољопривредне политике и политике руралног развоја и обрасцу извештаја о спровођењу мера пољопривредне политике и политике руралног развоја ("Службени гласник РС", бр. 24 од 6. марта 2015, 111 од 29. децембра 2015, 110 од 30. децембра 2016, 16 од 5. марта 2018, 87 од 12. децембра 2019.) прописује образац и садржину Програма подршке за спровођење пољопривредне политике и политике руралног развоја, као и образац извештаја о спровођењу мера пољопривредне политике и политике руралног развоја.

Поред ових закона и подзаконских аката за област пољопривреде и руралног развоја уређује се и законима за сваку појединачну област (Закон о водама, Закон о пољопривредном земљишту, Закон о шумама, Закон о ветерионарству и другим Законима које ћемо у даљем тексту наводити у складу са циљевима и мерама на које утичу).

### Стратегија пољопривреде и руралног развоја 2014-2024. године

Представља кровни документ у планирању јавне политике и мера у вези са развојем пољопривреде као и са руралним развојем на националном нивоу. Стратегија је усвојена 2014. године, са следећим развојним циљевима:

1. раст производње и стабилност дохотка произвођача;
2. раст конкурентности уз прилагођавање захтевима домаћег и иностраног тржишта и техничко-технолошко унапређење сектора пољопривреде;
3. одрживо управљање ресурсима и заштита животне средине;
4. унапређење квалитета живота у руралним подручјима и смањење сиромаштва;
5. ефикасно управљање јавним политикама и унапређење институционалног оквира развоја пољопривреде и руралних средина.

### Национални програми

Национални програм за рурални развој и Национални програм пољопривредне политике су документи јавних политика нижег ранга од Стратегије. Оба програма за период 2022. до 2024. су израђени, прошли су јавну расправу али чекају усвајање, претходни су важили до 2020. године.

## Стратегија одрживог развоја општине Косјерић 2018-2028.

У оквиру важеће Стратегије одрживог развоја општине, пољопривреда и рурални развој препознати су као први приоритет. Овакав развојни концепт поткрепљен је чињеницом да је преко 67% становништва рурално и да се 70% становништва бави пољопривредом.

Наводе се три стратешка циља који се разрађују на бројне програме али без припадајућих индикатора.

Циљеви су у сагласности са националним документима и било би добро да су формулисани по СМАРТ моделу како би били лакши за спровођење и праћење. Наведени програми су веома опште постављени, било би добро сузити фокус и конкретизовати мере те поставити одговарајуће индикаторе у наредном периоду.

Приоритет 1 – Пољопривреда и рурални развој

Стратешки циљеви

* 1. Раст продуктивности кроз повећање производње, побољшање квалитета производа и стабилност дохотка произвођача
  2. Раст конкурентности пољопривредних газдинстава, техничко технолошко унапређење сектора пољопривреде и унапређење сектора прерађивачке индустрије у сладу са савременим захтевима иностраног тржишта
  3. Унапређење квалитета живота у руралним подручјима и смањење сиромаштва

page66image3681920

## Опис постојећег стања пољопривреде и руралног развоја

Општина Косјерић налази се у Златиборском округу и спада у групу другог степена развијености тј. у распону од 80 до 100% републичког просека. Подељена је у 28 насеља и обухвата површину од 358 км2, од чега је 37% коришћено пољопривредно земљиште. Када говоримо о рељефу Косјерић је брдско планинска општина и већина насеља се налазе преко 500 метара надморске висине.

Према подацима из 2018. године из анкете пољопривредних газдинстава на територији Косјерића постојало је 2840 пољопривредних газдинстава, од којих је 2296 регистрованих (према подацима из МПШВ у 2018. години) док је број РПГ у 2021. години 2322 из истог извора, што чини веома велики постотак регистрованих газдинстава 80%.

Величина газдинства порасла је са 4480 еура на 6690 еура, што је нешто изнад просека за Златиборски округ (6137) али и даље испод просека за целу земљу који је био 8642 еура по газдинству у 2018. години.

Пољопривредном производњом доминира производња шљива а у последњим годинама малина и бобичасто воћe. Ратарство није заступљено и углавном се користи за покривање сопствених потреба у газдинствима које се баве сточарском производњом. Сточарство је заступљено у брдско планинском делу и екстензивног је типа, али је значајно за пољопривреду ЛС.

70% становништва бави се пољопривредом са великим постотком газдинстава у званичним токовима. Преко 80% газдинстава је регистровано што је веома значајно за развој пољопривреде ове ЛС. У 2012 години укупна економска величина газдинстава која се баве пољопривредом у Косјерићу била је 13 милиона еура док је у 2018. години порасла на 19 милиона еура и сад износи око 6690 еура по газдинству што је пораст од 50% у односу на 2012. годину. Сви ови показатељи указују на велики потенцијал развоја пољопривреде која је у протеклом периоду развијена и уз интервенцију мера ЛС и МПШВ, али је ипак изостала значајнија специјализација газдинстава овог краја осим у воћарству.

У наредној табели приказани су основни индикатори за пољопривреду Косјерића на основу методологије Републичког секретаријата за јавне политике.

Табела 1. Приказана вредност за индикаторе пољопривреде у 2012. и 2018. години

|  |  |  |  |
| --- | --- | --- | --- |
| **Назив индикатора** | **Јединица мере** | **2012** | **2018** |
| 01. Број пољопривредних газдинстава | Број | 2,949.00 | 2840 |
| 02. Број пољопривредних газдинстава, као % укупног броја домаћинстава | % | 70.00 | 67% |
| 03. Број пољопривредних газдинстава на 1000 становника | Број | 247.40 | 275,86 |
| 04. Економска величина пољопривредних газдинстава | ЕУР | 13,211,164.00 | 19 |
| 05. Економска величина пољопривредних газдинстава по газдинству | ЕУР | 4,480.00 | 6690,14 |
| 06. Специјализована газдинства за ратарство, као % укупног броја пољопривредних газдинстава | % | 2.90 | 0% |
| 07. Специјализована газдинства за повртарство, цвећарство и остале хортикултуре, као % укупног броја пољопривредних газдинстава | % | 0.20 | 0 |
| 08. Специјализована газдинства за сталне засаде (винова лоза и воће), као % укупног броја пољопривредних газдинстава | % | 15.00 | 26% |
| 09. Специјализована газдинства за узгој стоке на испаши (говеда, овце, козе), као % укупног броја пољопривредних газдинстава | % | 20.10 | 6% |
| 10. Специјализована газдинства за узгој свиња и живине, као % укупног броја пољопривредних газдинстава | % | 1.90 | 0 |
| 11. Мешовита газдинства с биљном производњом, као % укупног броја пољопривредних газдинстава | % | 5.80 | 20% |
| 12. Мешовита газдинства са сточарском производњом, као % укупног броја пољопривредних газдинстава | % | 17.90 | 6% |
| 13. Мешовита газдинства комбинација биљне и сточарске производње, као % укупног броја пољопривредних газдинстава | % | 36.20 | 41% |
| 14. Чланови газдинства и стално запослени на газдинству, укупно | Број | 6,878.00 | 7318 |
| 15. Жене, као % укупног броја чланова газдинства и стално запослених | % | 46.20 | 47,73 |
| 16. Чланови газдинства и стално запослени на газдинству по газдинству | Број | 2.30 | 2,58 |
| 17. Чланови газдинства и стално запослени на газдинству, као % укупног становништва | % | 57.69 | 71% |
| 18. Годишње радне јединице, укупно | Број | 3,644.00 | 4598,66 |
| 19. Жене, као % укупних годишњих радних јединица | % | 42.40 | 45% |
| 20. Годишње радне јединице по газдинству | Број | 1.20 | 1,62 |
| 21. Степен ангажованости чланова газдинстава и лица стално запосленим на газдинствима на пољопривредним активностима | % | 53.00 | 61% |
| 22. Сезонска радна снага и радна снага под уговором, као % укупних годишњих радних јединица | % | 4.30 | 4% |
| 23. Коришћено пољопривредно земљиште по годишњој радној јединици | Хектар, ха | 3.70 | 3,08 |
| 24. Број условних грла по годишњој радној јединици | Број | 2.10 | 1,45 |
| 25. Економска величина пољопривредних газдинстава по годишњој радној јединици | ЕУР | 3,625.00 | 4132 |
| 26. Расположиво пољопривредно земљиште | Хектар, ха | 14,508.00 |  |
| 27. Расположиво пољопривредно земљиште , као % укупне површине општине | % | 40.53 |  |
| 28. Расположиво пољопривредно земљиште по газдинству | Хектар, ха | 4.90 |  |
| 29. Коришћено пољопривредно земљиште | Хектар, ха | 13,374.00 | 14.174,00 |
| 30. Коришћено пољопривредно земљиште, као % расположивог земљишта пољопривредних газдинстава | % | 92.18 |  |
| 31. Коришћено пољопривредно земљиште, као % укупне површине општине | % | 37.36 |  |
| 32. Коришћено пољопривредно земљиште по газдинству | Хектар, ха | 4.50 | 4,99 |
| 33. Наводњавано земљиште, као % коришћеног пољопривредног земљишта | % | 1.20 | 4% |
| 34. Земљиште узето у закуп, као % коришћеног пољопривредног земљишта | % | 5.70 | 4% |
| 35. Број условних грла | Број | 7,800.00 | 6653 |
| 36. Број условних грла по газдинству | Број | 2.60 | 2,34 |
| 37. Број говеда, оваца и коза по хектару ливада и пашњака | Број | 3.00 | 2,48 |
| 38. Број говеда | Број | 3,800.00 | 3293 |
| 39. Број оваца | Број | 24,736.00 | 20076 |
| 40. Број коза | Број | 530.00 | 983 |
| 41. Број свиња | Број | 6,757.00 | 5088 |
| 42. Број живине | Број | 27,519.00 | 25.600 |

Извор: Аналитичко извештајни систем ЈЛС и база податка РЗС[[1]](#footnote-1)

Пољопривредна производња и газдинства

Пољопривредна газдинства су опредељена за мешовиту производњу и чак 41% газдинстава који гаје и биљну и животињску производњу. Од специјализованих газдинстава једино се издваја воћарска производња са 26% од укупних газдинстава.

Специјализација газдинстава је промовисана кроз мере предвиђене у оквиру стратегије одрживог развоја али не и кроз мере у годишњим програмима.

Графикон 1: Газдинства по типу производње у 2012. и 2018. години

Извор: Аналитичко извештајни систем ЈЛС и база података РЗС

## Биљна производња

Биљна производња базирана је на воћарској производњи која је и даље екстензивна и на малим поседима али која је уз подршку локалних и националних подстицаја између 2012. и 2018. године ипак досегла значајан ниво специјализације.

У 2012. години производњом је доминирала шљива екстензивног типа гајења. Структура воћне производње у протеклим годинама промењена је на боље растом удела превасходно малине која је у 2018. била 33% укупне производње, док је производња шљива и даље водећа са 61%.

Производња малине, боровнице, купине и другог јагодичастог и бобичастог воћа је у порасту и ови засади су савременог типа.

Подршка ЈЛС приликом подношења захтева код МПШВ која је била намењена куповини механизације и опреме протеклим годинама искоришћена је од стране газдинстава која се баве воћарском и сточарском производњом.

Графикон 2: Структура воћарске производње у 2018

Извор: База података РЗС

Ратарска производња је базирана на око 15% обрадивог земљишта и то на кукурузу, пшеници, овсу. Према саставу и величини парцела на којима се гаје ратарске културе уочено је да је ова производња у великој већини у функцији сточарске производње на самом газдинству и не улази у спољне тржишне токове, што потврђује и податак да је проценат специјализованих ратарских домаћинстава свега 1%.

Графикон 3: Структура биљне производње у 2018

Извор: База података РЗС

## Сточарство

У општини постоје веома велики природни ресурси за развој сточарства поготово одрживог сточарства, међутим као и у осталим деловима земље сточни фонд је у опадању, број условних грла се смањио са 7800 у 2012. години на 6653 у 2018. години. Тренутно се сточарством бави 1200 газдинстава овчарском производњом и 400 газдинстава говедарском производњом, укупно 1600 газдинстава на подручју ЛС..Екстензивни начин узгоја је превладавајући а у говедарству превладавају углавном млечне расе задовољавајућих производних карактеристика. Поред млечних раса заступљено су и расе намењене за тов такође задовољавајућих производних карактеристика. Број грла по хектару ливада и пашњака је опао са 3 условна грла по хектару на 2,48. Локална самоуправа пружа подршку у вештачком осемењавању ради побољшања расног капацитета. Подршка сточарству одвија се и кроз набавку механизације у оквиру мере 101. Недовољна развијеност тржишта утиче на велике производне осцилације па можемо рећи да је већина ове производње за сопствене потребе и за производњу која се пласира на домаћем и иностраном тржишту.

## Структура пољопривредних газдинстава и радна снага

Када упоређујемо економску величину газдинстава превладавају мешовита сточарска и биљна газдинства са 47% укупног капитала, затим специјализована воћарска газдинства са 21%, затим мешовита биљна производња која носи 21% укупне економске снаге газдинстава општине.

Најзаступљенија старосна групација пољопривредних произвођача су произвођачи преко 65 година старости (47%), мали број је младих који су носиоци пољопривредне производње (до 44 године старости и 8%). Жене чине 23% носиоца ПГ што је више од просека регије и Србије (оба су 19%) али је и даље потребно увести мере или додатне бодове у оквиру постојећих мера за младе и жене у пољопривреди.

У 2018. години било је 10 газдинстава чији је носилац млађи од 25 година, a 64 газдинства водила су становници који имају мање од 44 године. Највише је газдинстава у старосној групи од преко 65 година и они обрађују 39% КПЗ и 35% условних грла. Изузетно је велика концентрација стандардног аутпута у старачким домаћинствима и она за ову старосну категорију износи 19 милиона евра односно 37% СО.

Број радно ангажованих лица у пољопривреди на територији општине, у односу на 2012. годину смањио се за око 440 лица. Већина, 82% газдинстава, пријављена je у регистар, њих 2322 у 2021. години. Тренд опадања не прати и број годишњих радних јединица у пољопривреди који се повећао за 26% као последица улагања и специјализације у високо радно интензивне гране попут воћарства.

### Опремљеност механизацијом

Према расположивим подацима опремљеност пољопривредних газдинстава на територији ове ЛС је на релативно ниском нивоу. Механизација и опрема су старе и постоји велика потреба за обнављањем исте, али тржишни услови, начин производње и сама економска величина газдинстава не дозвољавају значајнија улагања. Локална самоуправа даје подстицаје управо за ове намене али средства су ограничена и не могу да покрију тражњу за овим врстама подстицаја.

## Удруживање

Свест о удруживању развијена је на територији ЛС и то пре свега код пчелара, сточара и произвођача воћа. Струковна удружења постоје дуги низ година у Косјерићу, али на основу постојећих података постоји потреба за удруживањем у већем обиму у виду размене механизације или изградње складишних и/или прерадних капацитета Активне су четири земљорадничке задруге.

## Земљиште и наводњавање

Косјерић карактеришу мали просечни поседи обрадивих површина од 4,5 ха што је нешто више од просека Златиборске области 4,2 ха. Према постојећим подацима из 2018. године није постојало газдинство које има преко 50 ха обрадиве површине, а најзаступљенији су били поседи од 5 до 10 ха.

Земљишта лошијег квалитета - шесте, седме и осме класе се претежно налазе на вишим надморским висинама и уз мелиорационе поправке у смислу киселости одлична су за воћарску производњу. Земљишта бољег квалитета, прве, друге, треће класе карактеристична су за равничарски део општине и на њима се претежно гаје житарице, крмно биље и повртарске културе. На територији општине Косјерић наводњава се 160 ха пољопривредног земљишта, а наводњавање користи 267 пољопривредних газдинстава. Највише се наводњавају воћњаци (посебно малињаци) на површини од 96 ха, затим оранице и баште - 62 ха, и остали стални засади 2 ха. По начину наводњавања 56% се наводњава површински, 21,2 % орошавањем и 22,8% кап по кап. Главни извори воде за наводњавање су: подземне воде на газдинству 30,2%, површинске воде ван газдинства 28,8%, воде из водовода 24,9%, површинске воде на газдинству 10,2% и остали водотоци (реке и потоци) 5,8%. Укупна површина пољопривредног земљишта у својини Републике Србије која се налази на територији општине Косјерић износи 274,6587 ха. Тренутно је 13,5268 ха у закупу.

Наводњавање je најинтензивније у воћарској производњи. Задњих година климатске промене су се истакле у први план па су пољоприврердна газдинства уз помоћ ЛС од МПШВ управо и користила подстицаје у сврху набавке опреме и система за наводњавање, што представља добар развојни тренд с обзиром на богатство водних ресурса.

Шумама је прекривено преко 41% површине, док је 60% коришћеног пољопривредног земљишта под пашњацима и ливадама.

## Рурална инфраструктура[[2]](#footnote-2)

У 2021. години 41,5% домаћинстава било је прикључено на водоводну мрежу, док је нешто мањи проценат оних који су прикључени на канализациону мрежу 39%. Дужина путева у ЛС износи 162км, односно густина путева није на задовољавајућем нивоу и износи 0,45км/км2.

У селима је у 2022. години радила једна матична школа и 11 подручних одељења, а нето стопа oбухваћених основним образовањем у 2022. години била је високих 95,9%.

# Подршка ЈЛС развоју пољопривреде и руралном развоју

Општина Косјерић редовно доноси Програме подршке за спровођење пољопривредне политике и политике руралног развоја као и Годишње програме заштите, уређења и коришћења пољопривредног земљишта.

## Програм подршке за спровођење пољопривредне политике и политике руралног развоја

Предмет ове анализе били су програми подршке од 2019. до 2023. године. У том периоду ЛС је редовно доносила Програм подршке за спровођење пољопривредне политике и руралног развоја, средства су остајала на истом нивоу око 8 милиона динара осим у 2022. када су планирана 7,4 и у 2023. кад су планирана у износу од 9,4 милиона динара.

Проценат реализације био је највиши у 2019. години, 34% док се у наредним годинама креће од 12% до 19%. Мере су остале не промењене кроз цело раздобље.

Табела 6: Планирана и реализована средства Програма подршке

|  |  |  |  |  |
| --- | --- | --- | --- | --- |
| Година | Планирано | Реализовано | % реалкзације | Број захтева |
| 2019 | 8.300.000,00 | 2.784.136,10 | 34% | 458 |
| 2020 | 8.300.000,00 | 1.015.500,00 | 12% | 362 |
| 2021 | 8.100.000,00 | 1.271.556,00 | 16% | 313 |
| 2022 | 7.400.000,00 | 1.381.412,93 | 19% | 289 |
| 2023 | 9.400.000,00 |  |  |  |

Када говоримо о локалним подстицајима, планиране мере Програма су слабо реализоване и једина мера која се користила све године била је мера за регресирање репродуктивног материјала – вештачко осемењавање, остале мере су већином планиране али је изостала њихова реализација.

### Мере

Косјерић је свој програм подршке током протеклих година базирао на следећим мерама:

Директна давања:

100.1.1 Регрес за репродуктивни материјал (вештачко осемењавање)

Мере руралног развоја:

101 Инвестиције у физичка средства пољопривредних газдинстава

104 Управљање ризицима

Подстицаји за диверсификацију дохотка и унапређење квалитета живота у руралним подручјима:

305 Развој техничко - технолошких, примењених, развојних и иновативних пројеката у пољопривреди и руралном развоју

Посебни подстицаји:

401 Подстицаји за спровођење одгајивачких програма, ради остваривања одгајивачких циљева у сточарству

402 Подстицаји за промотивне активности у пољопривреди и руралном развоју

Директна давања

Мере директних плаћања су веома бројне, а према захтевима укупно 430 у 2019. те 271 захтев у 2022. године са искоришћењем од 42%. Остварују се преко мере 100.1.1 Регрес за репродуктивни материјал (вештачко осемењавање) за коју је издвојено 6,1 милиона а реализовано 2,56 у потеклом периоду. Меру карактерише масовност захтева и низак проценат реализације планираних средстава. Просек субвенције по кориснику био је око 900 динара.

Ова мера је значајна за подизање расног потенцијала сточарства али је такође веома захтевна за спровођење из ЛС због великог обима захтева, а истовремено је ограниченог потенцијала због малог појединачног износа.

Мере руралног развоја

Мера 101. Инвестиције у физичку имовину планирана је али је слабо реализована кроз цео посматрани период. Средства планирана за ову меру су се из године у годину повећавала са почетних 2,6 милиона у 2019. на 5,1 милион у 2023. години. Ова мера у већини ЛС представља окосницу програма подршке, али у то није случај Косјерићу. Иако је мера планирана у милионским износима потрошено је у просеку 9%, а за период 2019. до 2022. године укупно је реализовано само 999.956 динара за 31 захтев.

Детаљним увидом у извештаје можемо видети да су превасходни корисници ове мере током година били пчелари, а износ подршке је био максимално 50.000 динара.

У планирању мере дати су циљеви мере који су шири од спроведене мере. Потребно је повећати максимални износ средстава и меру учинити доступним и осталим пољопривредницима, не само пчеларима, јер су циљеви мере и постављени шире од актуелног резултата. У оквиру мере није предвиђено бодовање, нити посебни услови за младе пољопривреднике и жене носиоце пољопривредног газдинства.

Предлажемо да се проценат подршке у наредном периоду повећа за све пољопривреднике и да се мера отвори за бар 4 групе производње (млеко, месо, воће, пчеларство). За младе пољопривреднике и жене носиоце пољопривредних газдинстава треба повећати проценат и максимални износ давања како би се утицало на побољшање структуре становништва које се бави пољопривредном производњом.

104 Управљање ризицима

Мера намењена финансирању набавке противградних ракета. Од 2019. до 2023. године планирано је 6.000.000 динара за меру али никад није реализована.

Мера за набавке ракета била је контроверзна са стране надлежности располагањем експлозивних направа, исто је у већем броју ЈЛС превазиђено кроз донацију ракета од стране ЈЛС локалном МУПу. Свакако меру је потребно у даљем периоду или реализовати кроз донације или распоредити средства на друге мере можда чак за осигурање пољопривредних производа које се налази у оквиру 104 – Управљање ризицима.

Подстицаји за диверсификацију дохотка и унапређење квалитета живота у руралним подручјима

Мера 305 иако је планирана у укупном износу од 2,4 милиона динара током година није реализована.

Посебни подстицаји

Код посебних подстицаја - мера 402 је реализована у свакој посматраној години и то организованим одласцима пољопривредних произвођача на Међународни пољопривредни сајам у Новом Саду, као и за организовање едукативних предавања о актуелним темама из пољопривреде.

Програм подршке је статичан из разлога јер је буџет ЛС мали, па самим тим се издвајају и мала средства за Програм подршке у пољопривреди и руралном развоју, а веома је мали степен реализације средстава из разлога непрепознавања стратешких праваца развоја ЛС од стране доносиоца одлука. Из године у годину понављају се исте мере иако се у потпуности све не реализују. Мере су намењене пољопривредницима – пчеларима, сточарима и воћарима. Мере је потребно проширити на већи број пољорпивредника, у складу са потенцијалом развоја ЛС и интересовањем потенцијалних корисника.

Програм би требао бити усмерен и на друге гране пољопривреде, осмислити га тако да даје већу подршку за набавку механизације, посебну или већу подршку за младе пољопривреднике и жене као и подршку додавању вредности производима као и информативно едукативну меру. Најзначајније је ипак обезбедити већи степен реализације истог у будућности.

## Годишњи програм заштите, уређења и коришћења пољопривредног земљишта

Програми заштите, уређења и коришћења пољопривредног земљишта ради се редовно сваке године, основна намена улагања му је одржавање и уређење атарских путева.

На основу годишњих програма од 2019. до 2023. години закључујемо да су планирани приходи од око 3 милиона на годишњем нивоу и једина мера је уређење атарских путева. Опредељена средства се односе на учешће ЛС приликом подношења пријава на Kонкурс МПШВ за наведену намену. Како МПШВ наведеним Кокурсом за посматрани период није обухватила наведену меру, ЛC није ни конкуристила за исту. Те планирана средства су се по Програму заштите, уређења и коришћења пољопривредног земљишта само преносила из године у годину а да при том иста нису реализована.

## Закључци и препоруке везане за програме подршке ЈЛС у пољопривреди и руралном развоју

Косјерић је рурална општина која има велики потенцијал за развој воћарства и сточарства.

Општина је током година издвајала и реализовала око 0,3% укупних јавних средстава за развој пољопривреде у 2021. години. Планирана су средстава у износу од 8,1 односно 7,4 милиона у 2021. и 2022. години али је реализација била на ниском нивоу 16 односно 19%. Мере су до сада биле усмерене на поједине гране пољопривреде, што би требало променити у складу са потенцијалима и потребама пољопривредних произвођача као и циљевима у оквиру планских докумената.

У оквиру Програма подршке спровођењу мера развоја пољопривреде и руралног развоја само једна мера – Регрес за репродуктивни материјал се реализује током година, док је мера за опремање и механизацију у оквиру реализације сужена само на пчеларска газдинства и то у свега две године у посматраном периоду 2019.-2023. година. Све наведено не представља довољан основ да би се остварили циљеви стратегије везани за област пољопривреде, те је битно проширити фокус мера, повећати % реализације. Како би се омогућила смена генерација, побољшање старосне структуре газдинстава и задржавање младих на селу. Такође потребно је дати посебан нагласак у свим мерама на повећање подстицаја за младе пољопривреднике.

Постоји и потреба да се мере пољопривредне политике како на локалном тако и на националном нивоу још снажније усмере ка оснаживању жена као управљача, доносиоца одлука у пољопривреди и власница земље.

Улагања у подизање конкурентности газдинстава, опремљеност и као главно исходиште повећање специјализације истих треба повећати и усмерити превасходно ка развоју воћарства и сточарства уз повећање максималног појединачног износа по захтеву.

У оквиру својих мера ЛС би требало да предвиди мере намењене управљању шума као значајног ресурса, али и алтернативним гранама пољопривреде попут сакупљања шумских плодова.

Потребно је размислити о изради плана адаптације на климатске промене и у складу са истим увести нове мере којом би ЛС подржала пољопривреднике.

Посебан део буџета за пољопривреду треба у наредним годинама издвајати за превенцију елементарних непогода, посебно ерозије земљишта, бујичних поплава, заштите воћарске производње кроз противградне мреже као и превенцију губитака доходака кроз осигурање пољопривредне производње.

## Предлог локализације ЦОР

|  |  |  |
| --- | --- | --- |
|  | **Циљ 2. Свет без глади: окончати глад, постићи безбедност хране и побољшану исхрану и промовисати одрживу пољопривреду.** | A picture containing icon  Description automatically generated |
| **Подциљ** | **ЦОР Показатељ** | **Предлог локализованог показатеља** |
| 2.3. До краја 2030. удвостручити пољопривредну продуктивност и приходе малих произвођача хране, а посебно жена, староседелачког становништва, породичних пољопривредних произвођача, сточара и рибара, између осталог и преко безбедног и једнаког приступа земљишту, других производних ресурса и инпута, знања, финансијских услуга, тржишта и могућности за остваривање додатне вредности, односно за запошљавање ван пољопривреде. | За 2.3. не постоји бројчани показатељ за Србију[[3]](#footnote-3)  2.3.1. Обим производње по јединици радне снаге по врстама пољопривредног/пасторалног/шумарског предузећа  2.3.2 Просечни приход малих произвођача хране, према полу и староседелачком статусу. | 2.3.1.  Обим производње по јединици радне снаге по врстама РПГ  2.3.2.  Укупна економска величина газдинстава по ЈЛС и изведена просечна вредност по газдинству  Подаци су доступни за 2018. годину у бази података РЗС. |
| 2.4. До краја 2030. обезбедити одрживе системе за производњу хране и применити флексибилне пољопривредне праксе за повећање продуктивности и производње, које помажу у одржавању екосистема, које јачају капацитет за прилагођавање климатским променама, екстремним временским условима, сушама, поплавама и осталим елементарним непогодама, односно које прогресивно побољшавају квалитет земљишта и тла | За 2.4. не постоји бројчана вредност показатељ за Србију[[4]](#footnote-4)   Удео пољопривредног земљишта под продуктивном и одрживом пољопривредом  Глобални показатељ није још довољно дефинисан. | 2.4.  Број ха или домаћинстава на којим се спроводе мере и методи климатски паметне пољопривреде  Или  Број мера климатски паметне пољопривреде и број корисника мера у ха и броју РПГ |
| 2.5. До 2020. одржавати генетску разноликост семена, култивисаних биљака и узгајаних и домаћих животиња, односно њихових сродних дивљих врста, између осталог и преко правилно вођених и разноврсних банака семена и биљака на националним, регионалним и међународном нивоу, и обезбедити приступ користима, односно правично и равноправно дељење користи које проистичу из коришћења генетских ресурса и са њима повезаних традиционалних облика знања, а према међународном договору. | 2.5.1 а . Број биљних генетских ресурса за храну и пољопривреду обезбеђен у објектима за средњорочну или дугорочну конзервацију[[5]](#footnote-5) | 2.5. Број мера и корисника везаних за очување биљних и животињских генетских ресурса |
| 2.а Повећати инвестирање, укључујући кроз побољшану међународну сарадњу, у руралну инфраструктуру, пољопривредна истраживања и саветодавне услуге, развој технологије и банака биљног и сточног генетског материјала како би се унапредили пољопривредни производни капацитети у земљама у развоју, а посебно у најмање развијенијим земљама | 2 .а .1 Индекс државних расхода усмерених на пољопривреду[[6]](#footnote-6) | 2.а. Индекс расхода ЈЛС усмерених на пољопривреду |
| A red square with white symbols and white text  Description automatically generated | **Циљ 5. Постићи родну равноправност и оснаживати све жене и девојчице** | A picture containing text  Description automatically generated |
| 5.а Спровести реформе како би жене добиле једнака права на економске ресурсе, као и приступ власништву и контроли над земљиштем и осталим облицима својине, финансијским услугама, наследству и природним ресурсима, у складу са националним законима | 5.а.1 (а) Удео пољопривредног становништва које има власништво или обезбеђена права на пољопривредном земљишту, према полу; и (б) удео жена међу власницима или носиоцима права на пољопривредном земљишту, према врсти власништва или права | 5.а.  Удео жена носиоца РПГ  Подстицајне мере према женама носиоцима РПГ. |
| A picture containing icon  Description automatically generated | **Циљ 9. Изградити отпорну инфраструктуру, промовисати инклузивну и одрживу индустријализацију и подстицати иновације** | A picture containing logo  Description automatically generated |
| 9.1 Развијање квалитетне, поуздане, одрживе и отпорне инфраструктуре, укључујући регионалну и прекограничну инфраструктуру, за подршку економском развоју и људском просперитету, са фокусом на економски прихватљив и једнак приступ за све. | 9.1.1 Удео руралног становништва које живи у кругу од 2 км од пута који је функционалан током целе године. | 9.1.1.  Број км савремених путева у ЈЛС. |
| A green square with white text and a tree and birds  Description automatically generated | **Циљ 15**  **Заштитити, обнављати и промовисати одрживо коришћење копнених екосистема, одрживо управљати шумама, борити се против дезертификације, зауставити и преокренути процес деградације земљишта и зауставити губитак биодиверзитета** | A green and white sign with trees  Description automatically generated |
| 15.1 До 2020. осигурати очување, обнову и одрживо коришћење копнених и унутрашњих слатководних екосистема и њиховог окружења, посебно шума, мочварног земљишта, планина и исушеног земљишта, у складу са обавезама према међународним споразумима. | Индикатор 15.1.1 Површина под шумама као удео у укупној копненој површини | 15.1.1. Површина под шумама у ЈЛС |
| Подциљ 15.2 До 2030. промовисати имплементацију одрживог управљања свим врстама шума, зауставити крчење шума, обновити уништене шуме и повећати пошумљавање на глобалном нивоу. | 15.2.1а Напредак ка одрживом управљању шумама: Годишња нето стопа промене шумског подручја. | 15.2.1а Напредак ка одрживом управљању шумама:  Годишња нето стопа промене шумског подручја. |

## Препоруке везане за локализацију ЦОРа:

Циљеви, мере и пројекти који су успостављени у оквиру прошле Стратегије одрживог развоја представљају добру основу за дефинисање ове развојне области у новом Плану развоја.

Потербно је циљеве, пројекте и програме погледати и са новог аспекта – одрживости пољопривреде у односу на климатске промене те усмерити посебну пажњу приликом опредељивања мера ка климатски паметној пољопривреди и заштити од елементарних непогода, посебно зештите од ерозије и бујичних поплава.

Веома је значано и даље радити на смањењу негативне старосне структуре пољопривредних газдинстава и усмеравати наредне јавне политике ка повећању удела жена и младих у пољопривредној производњи пре свега у одлучивању и власничкој структури.

Посебну пажњу је потребно посветити специјализацији како воћарских газдинстава тако и развоју и подршци специјализације газдинстава за сточарство и подизање капацитета газдинстава за производњу и пласирање производа са додатном вредношћу, кроз интеграцију у понуду туристичких центара на територији општине али и других канала.

У оквиру Плана развоја предлажемо следећу структуру стратешких циљева и показатеља који одговарају ЦОРу.

|  |  |  |  |  |
| --- | --- | --- | --- | --- |
| Стратешки циљ | Циљ ЦОР | Показатељи | | |
| Подизање конкурентности пољопривредне производње кроз промоцију специјализације ПГ и додатну вредност ПП | 2.3.  2.а. | Укупна економска величина газдинстава по ЈЛС и изведена просечна вредност по газдинству | Површина вишегодишњих засада  Број грла крупне и ситне стоке  % специјализације ПГ | Број производа са географским пореклом и или заштићеним знаком.  Број отворени прерадних капацитета. |
| Развој инфраструиктуре (путева, водовода, ел. Мрезе, објеката, телекомуникација) | 9.1 | Удео руралног становништва које живи у кругу од 2 км од пута који је функционалан током целе године. | Број км савремених путева, ел. Мреже, телекомуникација, објеката, водоводау у ЈЛС. |  |
| Побољшање старосне структуре ПГ | 5.1.а | Удео младих као носиоца РПГ | Удео жена носиоца РПГ | Број едукативних предавања |
| Унапређење квалитета живота на селу |  | број школа, домова здравља са апотеком, осмишљених културних садржаја и др. | Број новорођене деце  повећана финасиска подршке од стране ЛС у виду новчаних давања  женама на селу (за свако рођено дете)  број корисника 3+ картица | Број младих од 18 до 40 година  Број склопљених бракова |
| Отпорност на климатске промене уз одрживо управљање природним ресурсима и заштита животне средине | 2.4  15.1.1. | Наводњавана површина по културама | Површине које су заштићене противградном мрежом  Број осигураних газдинстава | Површина под шумама у ЈЛС |

1. Извештај је креиран 23.08.2022. године на линку shorturl.at/iMV69 [↑](#footnote-ref-1)
2. У овом поглављу коришћени су подаци профила Kosjericaу оквиру базе Девинфо из 2022. године <http://devinfo.stat.gov.rs/SerbiaProfileLauncher/files/profiles/sr/1/DI_Profil_Kosjeric_EURSRB002001001006.pdf> [↑](#footnote-ref-2)
3. https://sdg.indikatori.rs/media/1544/izvestaj-o-napretku-u-ostvarivanju-ciljeva-odrzivog-razvoja-do-2030-godine-u-srbiji.pdf [↑](#footnote-ref-3)
4. https://sdg.indikatori.rs/media/1544/izvestaj-o-napretku-u-ostvarivanju-ciljeva-odrzivog-razvoja-do-2030-godine-u-srbiji.pdf [↑](#footnote-ref-4)
5. <https://sdg.indikatori.rs/sr-latn/area/zero-hunger/?subarea=SDGUN020501&indicator=02050101IND01> [↑](#footnote-ref-5)
6. <https://sdg.indikatori.rs/sr-latn/area/zero-hunger/?subarea=SDGUN020601&indicator=020601IND01> [↑](#footnote-ref-6)