Анализа документа:

„СТРАТЕГИЈА ОДРЖИВОГ РАЗВОЈА

ОПШТИНЕ КОСЈЕРИЋ 2018-2028“

**A blue shield with red white and blue flags and a crown and a book

Description automatically generated**

Новембар, 2023**.**

САДРЖАЈ:

[ЛИСТА СКРАЋЕНИЦА: 3](#_Toc152635439)

[1. УВОД 4](#_Toc152635440)

[2. ПЛАНСКИ ДОКУМЕНТИ ОПШТИНЕ КОСЈЕРИЋ УСВОЈЕНИ У ПЕРИОДУ 2018-2023. 5](#_Toc152635441)

[3. АНАЛИЗА СТРАТЕГИЈЕ 5](#_Toc152635442)

[3.1. Методологија и учесници у изради Стратегије 5](#_Toc152635443)

[3.2. Општи подаци и анализа стања 6](#_Toc152635444)

[3.3. Дефинисање Стратегије 7](#_Toc152635445)

[4. АНАЛИЗА РЕАЛИЗАЦИЈЕ ПРОЈЕКАТА ПЛАНИРАНИХ СТРАТЕГИЈОМ 8](#_Toc152635446)

[4.1. Пољопривреда и рурални развој 9](#_Toc152635447)

[4.2. Друштвени развој 10](#_Toc152635448)

[4.3. Развој привреде 11](#_Toc152635449)

[4.4. Развој туризма 12](#_Toc152635450)

[4.5. Заштита животне средине 13](#_Toc152635451)

[5. ЗАКЉУЧЦИ И ПРЕПОРУКЕ 16](#_Toc152635452)

# ЛИСТА СКРАЋЕНИЦА:

Стратегија – стратегија одрживог развоја општине Косјерић 2018-2028

РРА – регионална развојна агенција

ЈП – јавно предузеће

ОУ – општинска управа

ЛЕР – локални економски развој

ЈКП – јавно комуналано предузеће

ЈЛС- јединица локалне самоуправе

АП – аутономна покрајина

ЕУ- Европска унија

СКГО- Стална конференција градова и општина

# УВОД

Ова анализа је израђена у оквиру *Програма* *„Повећање кредибилитета планирања, програмског буџетирања и контроле извршења јавних расхода на локалном нивоу у Србији – ЕУ Exchange 6“*. Програм финансира Европска унија у оквиру националног Програма ИПА 2019 и спроводи се у режиму директног управљања, што значи да Делегација ЕУ у Србији има најзначајнија управљачка овлашћења. Кључне ресорно надлежне институције на националном нивоу јесу Министарство финансија и Републички секретаријат за јавне политике, уз Министарство државне управе и локалне самоуправе и Министарство за европске интеграције. Као и у претходним фазама, Стална конференција градова и општина – Савез градова и општина Србије (СКГО) има улогу имплементационог партнера и непосредне одговорности у погледу реализације планираних програмских активности.

Правни оквир за израду дугорочних и средњорочних планова Аутономне покрајине Војводине, јединица локалне самоураве, али и саме државе Србије је у потпуности дефинисан усвајањем Закона о планском систему Републике Србије (2018), али и подзаконских аката односно уредби: Уредба о методологији управљања јавним политикама, анализи ефеката јавних политика и прописа и садржају појединачних докумената јавних политика; Уредба о методологији за израду средњорочних планова, Уредба о обавезним елементима плана развоја АП и ЈЛС.

„План развоја Републике Србије“, као кровни документ развојног планирања и оквира за израду планова на нижим нивоима управљања није усвојен, тј. не постоји што представља представља проблем са којим се суочавају ЈЛС приликом израде сопствених планова развоја.

Први корак сваког планирања представља анализа. Поред осам секторских анализа, које је за потребе израде Плана развиоја општине Косјерић израдила СКГО и класичне SWOT анализе израђене од стране представника радних група, неопходан корак представља и анализа претходног кровног документа тј. „Стратегије одрживог развоја 2018-2028“ општине Косјерић.

Ова анализа ће садржати информације о методологији, затим о областима, циљевима, приоритетима, мерама, пројектима и индикаторима као и њиховом остварењу у претходном периоду, и на крају закључке и препоруке које би ваљало размотрити приликом израде стратешких докумената за наредни период.

# ПЛАНСКИ ДОКУМЕНТИ ОПШТИНЕ КОСЈЕРИЋ УСВОЈЕНИ У ПЕРИОДУ 2018-2023.

На основу документације коју су доставили представници општине Косјерић СКГО-у, као и на основу увида у званични сајт општине Косјерић може се констатовати да је, поред Стратегије, једини плански документ од значаја за општину Косјерић усвојен у периоду од 2018. година до данас „Програм развоја туризма туристичке регије Западна Србија за период 2020-2025“.

# АНАЛИЗА СТРАТЕГИЈЕ

Анализа Стратегије ће покривати следеће аспекте и елементе документа:

* 1. **Методологију и учеснике у изради Стратегије;**
  2. **Општи подаци и анализа стања**
  3. **Дефинисање Стратегије**

## 3.1. Методологија и учесници у изради Стратегије

Општина Косјерић је приликом израде Стратегије имала подршку Регионалне развојне агенције „Златибор“ у сегменту систематизације и обраде прикупљених података.[[1]](#footnote-1)

За потребе израде Стратегије именован је стручни тим од 8 људи. Поред руководиоца тима, чланови тима су руководиоци 7 радних група и то:

1. РГ за економски развој

2. РГ за рурални развој

3. РГ за заштиту животне средине

4. РГ за инфраструктуру

5. РГ за друштвенни развој

6. РГ за туризам

7. РГ за младе и спорт

У уводном делу помиње се партиципативни приступ изради Стратегије: *„Локални одрживи развој је процес који подразумева учешће јавног, цивилног и приватног сектора, који заједничким снагама креирају амбијент за економски и друштвени напредак целе заједнице. Зато је и процес израде Стратегије развоја општине Косјерић заснован је на начелима партнерства и транспарентности, уз партиципативно учешће шире друштвене заједнице која препознаје актуелене проблеме на свим нивоима и вољна је да се укључи у планирање будућег развоја“*

У уводном делу је наведено да је диокумент припремљен уз уважавање националних стратешких докумената и акционих планова уз посебно помињање „Националне стратегије одрживог развоја Републике Србије“ из 2008. године.

Смернице за припрему Стратегије одрживог развоја општине Косјерић преузете су из приручника „Интеграција стратешког планирања у процес биџетирања јединица локалне самоуправе“ (Саша Кристић, 2012).

## 3.2. Општи подаци и анализа стања

У оквиру овог дела Стратегије описане су карактеристике локације ЈЛС као што су административни и географски положај; кратак историја општине; општи подаци остановништву и подаци о структури управе у ЈЛС.

Анализа стања је подељена на четири логичне области:

1. **Економски развој** (пољопривреда, привреда и туризам)
2. **Друштвени развој** (становништво, образовање, здравство, социјална заштита, култура, спорт и рекреација, медији и информисање, млади, невладин сектор)
3. **Животна средина** (клима и рељеф, земљиште, рудна богатства, водни ресурси, ваздух, биљни и животињски свет, биомаса) и
4. **Инфраструктура** (путни и железнички саобраћај, телекомуникације, електрификација, топлификација, водоснабдевање, канализација и отпадне воде, одлагање чврстог отпада)

Све четири области и њихове подобласти су квалитетно анализиране и описане уз коришћење великог броја егзактних података којима су поткепљиване анализе. На крају сваке целине налази се посебна SWOT анализа, док се на крају целокупне анализе стања налази интегрисана SWOT анализа. Анализа стања заузима и највећи део документа. Једина примедба која би се могла упутити на анализу стања је смештање подобласти везаних за управљање (отпадним) водама и чврстим отпадом у област инфраструктуре уместо у област заштите животне средине. Но, ова измена није утицала на квалитет анализе постојећег стања.

## 3.3. Дефинисање Стратегије

*„На основу спроведених анализа, у овом делу стратешког документа постављени су основни елементи* ***Стратегије: Визија, Приоритети, Стратешки циљеви и Програми развоја.*** *Косјерић поседује значајне потенцијале и одабрани приоритети будућег развоја односе се на анализиране секторе, али нису дати по хијерархији важности:*

1. *Пољопривреда и рурални развој*
2. *Друштвени развој*
3. *Развој привреде*
4. *Развој туризма*
5. *Заштита животне средине[[2]](#footnote-2) „*

Жеља за раздвајњем и посебним акцентовањем пољопривреде, привреде и туризма јасно указује на намере доносиоца Стратегије да економски развој буде кључна тема стратешког развоја општине у периоду 2018-2028. О томе говори и усвојена изјава о визији општине Косјерић:

*„Косјерић је општина очуване популације, стабилног привредног развоја и здраве животне средине која пружа услове за миран и квалитетан живот локалне заједнице док је неговање културно-историјских и традиционалних вредности чини атрактивном дестинацијом за домаће и стране госте“*

# 4. АНАЛИЗА РЕАЛИЗАЦИЈЕ ПРОЈЕКАТА ПЛАНИРАНИХ СТРАТЕГИЈОМ

При самом погледу на овај део документа јасно је да не постоје информације као што су: носиоци мера/програма, рок, неопходна средства, извори финансирања, базна и жељена вредност индикатора (осим делимично у приоритету везаном за туризам) те се може сматрати да је стратегија непотпуна.

Без јасно дефинисаних индикатора није могуће је пратити степен остварености планираних програма и мера. Без одређивања носилаца активности (одговорности), тешко је одредити ко је надлежан (заслужан/крив) за (не)остваривање неког програма. Општинска управа у периоду важења Стратегије није израдила ниједан извештај о праћењу остваривања Стратегије.

Како не постоји институционални извештај о напретку остваривања планираних програма, а и како је тешко оценити успех њиховог остваривања без ваљаних индикатора у наставку анализе реализације користиће се коментари тј. анализа коју су начинили запослени у ОУ општине Косјерић. Стога се она мора узети са резервом јер постоји могуђност одступања у односу на „стварно стање“.

Такође, треба узети у обзира да је Стратегија усвојена за период 2018-2028 и да се ова анализа ради на половини протока важења Стратегије те да, сходно чињеници да нису одређени рокови за остваривање/спровођење програма, не може се оценити успешност остваривања ни стратешких циљева ни програма. Основа анализе ће бити процењено тренутно стање и савети како поправити и унапредити процес планирања.

У Стратегији је дефинисано ***5*** приоритета, ***15*** стратешких циљева унутар њих и ***71*** програм за њихово остваривање. Поменутом анализом, која је у основи подразумевала проверу тренутног стања у ЈЛС, односно „стања на терену“ дошло се до следећих резултата:

Табела: *Степен реализације програма према развојним приоритетима*

|  |  |  |  |  |  |  |
| --- | --- | --- | --- | --- | --- | --- |
| Приоритет | Број програма према степену реализације | | | | | Укупно мера |
| Није реализовано | Делимично реализовано | Реализовано | ЈЛС није надлежна | Нема инфо. |
| 1 | 4 | 11 | 0 | 5 | 0 | **20** |
| 2 | 1 | 8 | 0 | 0 | 0 | **9** |
| 3 | 3 | 4 | 0 | 1 | 0 | **8** |
| 4 | 1 | 13 | 1 | 0 | 0 | **15** |
| 5 | 0 | 9 | 2 | 6 | 2 | **19** |
| укупно | **9** | **45** | **3** | **12** | **2** | **71** |

## Пољопривреда и рурални развој

|  |  |
| --- | --- |
| **СТРАТЕШКИ ЦИЉ** | **ПРОГРАМ** |
| Раст продуктивности кроз повећање производње, побољшање квалитета производа и стабилност дохотка произвођача | Унапређење знања пољопривредних произвођача и унапређење система саветодавне подршке у области пољопривреде и руралног развоја |
| Диверсификација производње у оквиру пољопривредних газдинстава |
| Раст сточног фонда, унапређење расне структуре стада и боља искоришћеност генетичког потенцијала домаћих животиња |
| Унапређење технологије производње у области воћарства и прилагођавање сортимента производним условима |
| Унапређење система лабораторијске контроле хране, хране за животиње, садног и семенског материјала |
| Успостављање ефикаснијег система рада контролно инспекцијских служби |
| Ефикасније управљање природним и земљишним ресурсима |
| Раст конкурентности пољопривредних газдинстава, техничко технолошко унапређење сектора пољопривреде и унапређење сектора прерађивачке индустрије у складу са савременим захтевима иностраног тржишта | Унапређење технологије производње и јачање сектора пољопривреде за креирање производа више додате вредности уз употребу локалних сировина |
| Модернизација пољопривредних газдинстава кроз осавремењавање пољопривредне механизације и увођење нових технологија усклађеним са захтевима савременог тржишта |
| Ефикаснија примена међународних стандарда у производњи и преради пољопривредних производа |
| Ефикаснији систем финансијских мера подршке пољопривреди и руралном развоју |
| Повећање видљивости и препознатљивости локалних производа на домаћем и иностраном тржишту |
| Диверсификација руралне економије кроз развој нових услуга и производа у ланцу пољопривредне производње и развој осталих непољопривредних делатности |
| Оснаживање заједничког организовања и пословања актера руралног развоја |
| Унапређење и развој канала продаје и пласмана пољопривредних производа и осталих услуга у области руралне економије |
| Унапређење квалитета живота у руралним подручјима и смањење сиромаштва | Промовисање и успостављање партнерстава у области пољопривреде и руралног развоја и усклађивање са директивом ЕУ |
| Унапређење комуналне и земљишне инфраструктуре у руралним подручјима |
| Унапређење постојеће и изградња нове путне инфраструктуре у руралним подручјима |
| Заштита и очување локалног идентитета руралних средина |
| Прилагођавање производње са принципима очувања и заштита животне средине |

У оквиру приоритета ***Пољопривреда*** и рурални развој дефинисана су три стартешка циља:

1. *Раст продуктивности кроз повећање производње, побољшање квалитета производа и стабилност дохотка произвођача* (**7** програма, **4** делимично остварена, за **2** програма ЈЛС није надлежна и **1** није остварен)
2. *Раст конкурентности пољопривредних газдинстава, техничко технолошко унапређење сектора пољопривреде и унапређење сектора прерађивачке индустрије у складу са савременим захтевима иностраног тржишта* (**8** програма, **6** делимично остварених и за **2** програма ЈЛС није надлежна)
3. *Унапређење квалитета живота у руралним подручјима и смањење сиромаштва* (**5** програма, **1** делимично остварен, за **1** програм ЈЛС није надлежна и **3** нису остварена)

Кроз три наведена стратешка циља дефинисано је 20 програма од којих се ниједан не може сматрати оствареним, за 11 се сматра да су делимично остварени и 4 се сматра неоствареним. Оно што се такође може сматрати значајним проблемом насталим у процесу планирања тј, израде Стратегије јесте податак да се за 5 програма смтра да нису у надлежности ЈЛС. ***Дакле, ових 5 програма (25% укупног броја дефинисаних програма) није требало уопште да се нађе у Стратегији.***

## Друштвени развој

|  |  |
| --- | --- |
|  |  |
| **СТРАТЕШКИ ЦИЉ** | **ПРОГРАМ** |
| Успостављање локалне популационе политике и континуираног система подршке за повећање наталитета и заустављање негативних демографских трендова | Успостављање система за подстицање рађања и подршку младим брачним паровима и вишечланим породицама |
| Креирање услова за стимулисање младих за живот на селу и повратак у Косјерић након школовања |
| Јачање локалних капацитета и умрежавање са актерима демографске политике на регионалном и националном нивоу |
| Унапређење услова за образовање младих и усклађивање образовних профила са потребама привреде | Унапређење услова за школовање у сеоским срединама и реализација додатних активности са постојећим капацитетима |
| Увођење програма подршке и субвенција за привлачење младих да се школују у Косјерићу |
| Развој прилагођених програме праксе у локалној заједници за свршене средњошколце (дуално образовање) |
| Развој и унапређење културних садржаја и капацитета у функцији побољшања квалитета живота | Успостављање одговорне кадровске политике и увођење нових пракси, иновација и технологија у културу |
| Реконструкција и адаптација садржаја библиотеке уз увођење информационо-комуникационих технологија |
| Унапређење постојећих, развој нових и промоција свих културних садржаја |
|  |  |

Приоритени правац ***Друштвени развој*** такође подразумева дефинисана три стратешка циља:

1. *Успостављање локалне популационе политике и континуираног система подршке за повећање наталитета и заустављање негативних демографских трендова* (**3** програма, сва **3** делимично остварена)
2. *Унапређење услова за образовање младих и усклађивање образовних профила са потребама привреде* (**3** програма, **2** делимично остварена и **1** није остварен)
3. *Развој и унапређење културних садржаја и капацитета у функцији побољшања квалитета живота* (**3** програма, сва **3** делимично остварена)

У оквиру три наведена стратешка циља дефинисано је свега 9 програма од чега се 8 сматра делимично оствареним а 1 неоставреним. Похвално је што у оквиру овог приоритета нема програма за чије спровођење ЈЛС није надлежна. Такође је похвално јасно одређивање популационе политике и образовања као кључних циљева опстанка и развоја ЈЛС.

## Развој привреде

|  |  |
| --- | --- |
| **СТРАТЕШКИ ЦИЉ** | **ПРОГРАМ** |
| Унапређење пословног окружења за развој привреде и стварање услова за привлачење нових инвестиција | Креирање услова за привлачење директних инвестиција |
| Развијање пословне инфраструктуре и развијање заједничких механизама за подршку сектору МСПП |
| Стимулисање пословног удруживања и креирања ланаца вредности |
| Јачање конкурентности и интернационализација МСПП | Унапређење способности МСПП за приступ различитим изворима финансирања |
| Успостављање система неформалног образовања у складу са потребама привреде |
| Развијање и промоција предузетничког духа и подстицање предузетништва жена, младих и социјалног предузетништва |
| Јачање конкурентности иновативности у МСПП и подизање капацитета извозника |
| Унапређење ефикасности институционалне подршке пословању и развоју МСПП |

Приоритет ***Развој привреде*** подразумева два стартешка циља:

1. *Унапређење пословног окружења за развој привреде и стварање услова за привлачење нових инвестиција* (**3** програма, **ниједан** није остварен)
2. *Јачање конкурентности и интернационализација МСПП* (**5** програма, **4** делимично остварена, за **1** програм ЈЛС није надлежна)

У оквиру ова два стратешка циља дефинисано је укупно 8 програма. Из циља који је се односи на привлачење нових инвестиција у ЈЛС ниједан програм није остварен, док је у оквиру циља који се тиче унапређења конкурентности постојеће привреде 4 програма делимично оставрено а за један се може рећи да није у надлежности ЈЛС и да му, као таквом, није место у Стратегији.

## Развој туризма

|  |  |
| --- | --- |
| **СТРАТЕШКИ ЦИЉ** | **ПРОГРАМ** |
| Развој и диверсификација туристичке инфраструктуре и супраструктуре | Развој смештајних капацитета реновирањем традиционалних кућа, нови *греенфиелд и броwнфиелд* хотелски пројекти, увођење производа кампинга и алтернативних типова смештаја, нпр. мотела, пансиона, хостела |
| Успостављање визиторских центара, система интерпретације природних и антропогених вредности, успостављање јединственог система туристичке сигнализације |
| Развој тематских рута, бициклистичких, пешачких, риболовачких стаза, ловишта и купалишта |
| Развој приоритетних туристичких производа | Развој садржаја за туристе (унапређење манифестација, програма за децу, омладину и породице са децом, успостављање дегустационих центара и анимацијских програма) |
| Креирање тематских туристичких итинерера на основу културно- историјске баштине општине Косјерић |
| Уклапање туристичких атракција у туристичке производе и њихова интерпретација |
| Анимација у туризму, комуникација са тржиштем туризма |
| Рурални туризам, гастрономија |
| Брендирање територије и едукација носилаца развоја туризма | Брендирање/стратегија позиционирања (унапређење маркетинг активности, формирање online тима за администрирање интернет портала и заједничка промоција) |
| Едукација директних и индиректних пружалаца услуга у туризму |
| Унапређење подршке развоју туризма од стране општине Косјерић и ТО Косјерић |
| Стручна и техничка помоћ приватним подузетницима и домаћинствима |
| Организација догађаја, анимација и управљање доживљајем у дестинацији |
| Праћење ставова и задовољства тржишта (истраживањем тржишта) |
| Развијање сарадње са стручним и другим организацијама цивилног друштва које имају важне задатке и активности у промовисању туристичке понуде у целини |

Приоритетни правац ***Развој туризма*** се односи на 3 стратешка циља:

1. *Развој и диверсификација туристичке инфраструктуре и супраструктуре* (**3** програма, сва **3** делимично остварена)
2. *Развој приоритетних туристичких производа* (**5** програма, **4** делимично остварена и **1** није остварен)
3. *Брендирање територије и едукација носилаца развоја туризма* (**7** програма, **6** делимично остварених и **1** остварен)

Укупан број програма у оквиру ова три циља је 15. Од тога је чак 13 програма означено као „делимично остварено“ док се по један програм сматрају неоствареним и оствареним. Иако у оквиру овог приоритета нема програма за које се може рећи да нису у надлежности ЈЛС, кроз одговоре о остварености програма помињу се активности туристичких организација на нивоу Србије и на нивоу региона западне Србије а чије ингеренције превазилазе ингеренције установа ЈЛС, те је стога и питање да ли су ови програми могли бити део Стратегије.

## Заштита животне средине

|  |  |
| --- | --- |
| **СТРАТЕШКИ ЦИЉ** | **ПРОГРАМ** |
| Развој институционалног оквира за заштиту животне средине и управљање природним ресурсима | Јачање општинских капацитета за адекватно обављање послова везаних за заштиту животне средине и управљање природним ресурсима |
| Развој капацитета кључних актера за бављење питањима заштите животне средине |
| Унапређење доступности информација од значај за заштиту животне средине и здравље становништва |
| Развој и унапређење комуналне инфраструктуре у функцији очувања животне средине | Развој система за пречишћавање отпадних вода |
| Иницирање и активно учешће у будућем развоју регионалног система за управљање отпадом Дубоко |
| Подизање квалитета постојећих и увођење нових комуналних услуга корисницима, са циљем смањења утицаја на животну средину |
| Унапређење система даљинског грејања у градској зони (топлификација, гасификација) |
| Унапређење енергетске ефикасности у локалној заједници (у јавном сектору и међу становништвом) |
| Одрживо управљање природним ресурсима у циљу њиховог очувања и обнављања | Одржива експлоатација водних ресурса уз поштовање законом прописаних мера |
| Контролисана експлоатација рудних сировина уз континуирану контролу загађења и ремедијацију напуштених налазишта |
| Утврђивање ерозионих подручја на територији општине |
| Ефикасно искоришћење дрвне и агро-биомасе као најприсутнијег обновљивог извора енергије |
| Очување и заштита природних вредности територије |
| Одрживо коришћење природних развоја и повећања квалитета живота становника заједнице у питања животне средине | Подршка спровођењу енергетске транзиције, на локалном нивоу, са фосилних на био-горива (у топлани и међу становништвом) |
| Валоризација природних ресурса кроз туризам и пратеће садржаје |
| Коришћење обновљивих извора енергије за задовољење потреба од јавног значаја |
| Стално подизање нивоа свести становништва о неопходности очувања природних ресурса и унапређења параметара животне средине |
| Афирмација цивилне партиципације у процесе доношења локалних политика у домену заштите животне средине |
| Развој грађанског активизма у домену заштите животне средине |

Највећи број стретешких циљева (4) и програма (19) налази се у оквиру приоритета ***Заштита животне средине.*** Стратешки циљеви су:

1. *Развој институционалног оквира за заштиту животне средине и управљање природним ресурсима* (**3** програма, сва **3** делимично остварена)
2. *Развој и унапређење комуналне инфраструктуре у функцији очувања животне средине* (**5** програма, свих **5** делимично остварени)
3. *Одрживо управљање природним ресурсима у циљу њиховог очувања и обнављања* (**5** програма, **ниједан** није у надлежности ЈЛС)
4. *Одрживо коришћење природних развоја и повећања квалитета живота становника заједнице у питања животне средине* (**6** програма, **1** делимично остварен и **2** остварена, **1** није у надлежностзи и за **2** нема информација)

Од укупно 19 програма чак за 6 програма се може рећи да нису у надлежности ЈЛС, од чега чак 5 програма у оквиру истог стратешког циља, што значи да се стратешки циљ није требао наћи у Стратегији јер је степен његовог достизања ван било каквих утицаја ЈЛС. Поред тога, скоро половина (9 програма) сматра се делимично оствареном, док за два програма нема информација. На крају, 2 програма у оквиру овог приоритета, тј. његовог 4 стратешког циља се сматрају оствареним.

# ЗАКЉУЧЦИ И ПРЕПОРУКЕ

Без обзира што у Стратегији сем „Националне стратегије одрживог развоја Републике Србије“ из 2008. године. нису наведени документи вишег нивоа са којима је усклађена и на које се позива, видљиво је да је методологија, структура, начин дефинисања и поделе циљева, програма и мера изгледају истоветно као и код стратегија других ЈЛС које имају јасно и видљиво повезивање са документима на националном и међународном нивоу.

У документу је дефинисан **71** програм, од чега је на основу анализе која је рађена од стране запослених у органима општине Косјерић током израде ове анализе, **45** (63%) делимично реализовано док се **3** сматра реализованим. Није реализовано **9**  (12,7%) програма. За **2** програма је утврђено да нису у надлежности ЈЛС, а за чак **12** програма (17%) ЈЛС није надлежна.

Још једном треба поновити да је Стратегија усвојена 2018. године и да је прошло тек пола рока њеног важења, стога се ови бројеви везани за проценарт остварених, делимично оставрених и неоставрених морају узети са резервом и посматрати као пролазна а не као крајња оцена успешности спровођења Стратегије.

Између визије и дефинисаних општих циљева постоји јасна корелација.

Корелација је видљива и између SWOT анализе и дефинисаних мера. Стога се може рећи да су програми дефинисани у складу са препознатим потребама локалне заједнице. Како не постоје рокови, не може се утврдити који ће програми имати приоритет приликом остваривања.

Препорука је да се у Плану развоја елементи информације као што су: рок, неопходна средства, извори финансирања, базна и жељена вредност индикатора налазе уз сваки дефинисани програм/меру.

У оквиру приоритета ***Пољопривреда***  може се рећи да је у оквиру сва три стратешка циља (продуктивност, конкурентност, квалитет) постигнут одређени напредак и да спровођење дефинисаних програма иде уједначеним темпом. Фокусираност ка програмима/мерама подршке пољопривредницима које јесу у надлежности општине и чије спровођење ствара разлику, треба да буде циљ приликом израде Плана развоја за наредни период.

Када је у питање приоритет ***Друштвеног развоја*** између бриге о наталитету и унапређења школовања, недостају програми оснаживања предшколског образовања. Поред тога видљив је нодостатак програма из области социјалне политике и спорта. Иако је видљива жеља да се стави акценат на популациону политику и образовање у основним и средњим школама, подршка младима без предшколског образовања и спорта се може сматрати некомплетном.

У оквиру приоритета ***Развој привреде***  видљива је разлика у остварености програма између два различита стратешка циља. Могући узрок томе је велика промена на тржишту радне снаге у кратком периоду и чињеница на тржишту рада општине Косјерић нема много незапослених, те се стога ЈЛС окренула подршци развоју постојеће привреде уместо привлачења нових инвестиција које по правилу повлаче нова запошљавања. Проналажење нових, креативних и иновативних начина подршке постојећој привреди треба да буде приоритет ЈЛС и у наредном периоду.

Сва три стратешка циља (туристичка инфраструктура, туристички производ, брендирање и едукација) у оквиру приоритетног правца ***Развој туризма*** се остварују уједначено. Појединачна анализа сваког од програма помогла би да се стави акценат на неке од њих или да се барем одређивањем рокова изврши приоритетизација најпропулзивнијих тема и програма и доведе се до убрзања развоја ове области.

Док се за два стратешка циља (институционални оквир и комунална инфраструктура) у оквиру приоритета ***Заштита животне средине*** може рећи да се остварују кроз остваривање програма које обухватају, за стратешки циљ који се односи на одрживо управљање природним ресурсима се може рећи да му није било место у Стратегији. Ниједан програм дефинисан у оквиру овог циља није у надлежности ЈЛС.

Треба констатовати да чак 12 програма дефинисаних у Стратегији нису у надлежности ЈЛС и да им није место у Стратегији. Изводљивост решавања одређеног проблема је један од принципа приликом дефинисања програма. Уколико спровођење програма не зависи од ЈЛС онда у планском документу (Стратегији, Плану развоја) такву врсту програма не би требало ни наводити, јер ЈЛС себи задаје задатак који уз сву спремност и ресурсе не може самостално обавити.

1. Стратегија, страна 5 [↑](#footnote-ref-1)
2. Стратегија, страна 62 [↑](#footnote-ref-2)