**Општина Косјерић**

**Основни подаци**

Општина Косјерић се налази у Западној Србији и најсевернија је општина у Златиборској области. Није познато тачно време настанка али се њено значајније насељавање везује за другу половину XVIII века и народну побуну Кочина крајина.

Општина Косјерић се простире на 358 km2 са густином насељености од 29 становника на km2 и налази се на 415 m надморске висине окружена на северозападу планином Повлен, а на североистоку планинама Козмор и Мељан на којима се налази висораван Дивчибаре.

Према подацима Републичког завода за статистику Општина броји 27 насеља, 28 катастарских општина (Бјелоперица, Брајковићи, Варда, Галовићи, Годечево, Годљево, Горња Полошница, Доња Полошница, Доња Ражана, Дреновци, Дубница, Косјерић (варош), Косјерић (село), Маковиште, Мионица, Мрчићи, Мушићи, Парамун, Радановци, Ражана, Росићи, Руда Буква, Сеча Река, Скакавци, Стојићи, Субјел, Тубићи, Цикоте и Шеврљуге) и 15 регистрованих месних заједница. Седиште и административни центар Општине је варошица Косјерић која се налази на магистралном и железничком правцу који повезује север Србије са Јадранским морем.

**Степен Развијености**

Сходно Уредби о утврђивању јединствене листе развијености региона и јединица локалне самоуправе (ЈЛС)[[1]](#footnote-1), Општина Косјерић је разврстана у другу групу. Према степену развијености јединица локалне самоуправе другу групу чине 34 ЈЛС чији је степен развијености у распону од 80% до 100% републичког просека.

**Демографски показатељи**

Интензитет економске активности и друштвеног живота значајно утичу на демографски развој, док демографске промене истовремено утичу на токове друштвеног, економског и регионалног развоја. Ове промене обухватају варијације у броју становника, узроковане променама у природном прираштају, стопи морталитета, миграцијама итд., као и промене у демографској структури према основним карактеристикама, односно полу и старости.

Анализа и оцена демографских показатеља пружа могућност планирања и усмеравања привредне активности ка ефикасном управљању локалним економским развојем које је засновано на рационалној употреби расположивих ресурса и потенцијала.

**Број становника**

Према резултатима Пописа из 2022. године, Општина Косјерић има 10.175 становника, што представља смањење од 16% (1.915 лица) у односу на 2011. годину, када је према Попису становништва тај број износио 12.090. У 2022. години, у односу на 2011. годину, број становника у Златиборској области смањен је за 11%, а у Региону Шумадије и Западне Србије за 10,5%. Овакав демографски тренд забележен је у свим регионима Републике Србије, осим у Београдском региону где је број становника повећан за 1,6%.

Учешће Општине Косјерић у демографској структури Златиборске области и Региона Шумадије и Западне Србије није значајно. Само 4% укупног броја становника Златиборске области и 0,5% од укупног броја становника Региона Шумадије и Западне Србије живи на територији Општине. Кретање укупног броја становника према резултатима Пописа становништва 2002., 2011. и 2022. године у Општини Косјерић, Златиборској области и Региону Шумадије и Западне Србије приказано је у табели 1.

Табела 1. Укупан број становника

|  |  |  |  |
| --- | --- | --- | --- |
| Година | Шумадија и Западна Србија | Златиборска област | Општина Косјерић |
| 2002. | н/а | 313.396 | 14.001 |
| 2011. | 2.031.697 | 286.549 | 12.090 |
| 2022. | 1.819.318 | 254.659 | 10.175 |

Извор: Републички завод за статистику, Попис становништва 2002, 2011, 2022.

Према подацима за 2022. годину, градско становништво чини 37%, а сеоско становништво 63% укупног становништва Општине. У односу на податке из Пописа становништва 2011. и 2002. године, забележен је тренд повећања учешћа становништва у градским насељима (33% и 29% респективно), односно смањења учешћа сеоског становништва (67% и 71% респективно). Кретање броја градског и сеоског становништва у Општини Косјерић према резултатима Пописа становништва 2002., 2011. и 2022. године приказано је у табели 2.

Табела 2. Градско и сеоско становништво у Општини Косјерић

|  |  |  |  |
| --- | --- | --- | --- |
| Година | Градско становништво | Сеоско становништво | Укупно |
| 2002. | 4.116 | 9.885 | 14.001 |
| 2011. | 3.992 | 8.098 | 12.090 |
| 2022. | 3.723 | 6.452 | 10.175 |

Извор: Републички завод за статистику, Попис становништва 2002, 2011, 2022.

Повећање учешћа становништва у градским насељима и смањење у сеоским насељима указује на процес урбанизације и миграције становништва из сеоских у градску средину. Промене у демографској структури имају значајан утицај на планирање и управљање економским и просторним развојем Општине будући да доводе до бројних изазова у областима као што су развој инфраструктуре, тржиште рада, приступ услугама социјалне и здравствене заштите, образовање и сл.

**Старосна структура становништва**

Старосна структура становништва има важну улогу у разумевању демографских трендова и њихових последица на економски и друштвени развој одређене територије. Старосна структура становништва детерминише потенцијал економског раста и одређује смер кретања на тржишту рада. Такође, потребе за образовањем, услугама здравствене и социјалне заштите, развој инфраструктуре, просторна организација привредних, стамбених, комерцијалних и других капацитета морају се планирати уз уважавање пројекција развоја становништва у будућем периоду.

Према подацима за 2022. годину, просечна старост становништва Општине Косјерић је 47,3 година, Златиборске области 44,9 година, а Региона Шумадија и Западна Србија 44,3 година. Забележен је тренд смањења учешћа деце и омладине и становништва у старосној групи од 15 до 64 година старости, док је у случају старијег становништва забележен тренд смањења учешћа у периоду 2002-2011. година, након чега учешће старосне групе од 65 и више година расте и у 2022. години веће је за 3,5%. Просечна старост и број становника по старосним групама, према резултатима Пописа становништва 2002., 2011. и 2022. године приказани су у табели 3.

Табела 3. Просечна старост и број становника по старосним групама у Општини Косјерић

|  |  |  |  |
| --- | --- | --- | --- |
| Старосна група | 2002. | 2011. | 2022. |
| Деца и омладина (0-14 година) | 1.902 | 1.522 | 1.205 |
| Одрасли (15-64 година) | 9.009 | 7.859 | 6.164 |
| Стари (65 и више година) | 2.984 | 2.709 | 2.806 |
| Просечна старост | 42,9 | 45,5 | 47,3 |

Извор: Републички завод за статистику, Попис становништва 2002, 2011, 2022.

Контигент радно активног становништва чини 61% укупног становништва Општине. У структури контигента радно активног становништва, највеће учешће остварују лица у старосној групи 55-59 године (15%), затим лица у старосној групи 50-55 година (12%), лица у старосној групи 60-64 година (11%), док лица у старосној групи од 40-44 година и 45-49 година, бележе подједнако учешће (10%). Лица у осталим старосним групама у структури контигента радно активног становништва бележе учешће мање од 10%. Већи број старијих и средовечних лица у односу на млађа лица у складу је са општом демографском тенденцијом старења популације Републике Србије. Оваква старосна структура може имати импликације на економски развој, те је неопходан стратешки приступ у решавању економских изазова старења становништва.

Посматрано у односу на Златиборску област и Регион Шумадије и Западне Србије, у претходном петогодишњем периоду, учешће радно активног становништва Општине Косјерић је било константно и износило је 4%, односно 1% респективно.

Табела 4. Радно активно становништво

|  |  |  |  |  |  |
| --- | --- | --- | --- | --- | --- |
| Регион/област/ЈЛС | 2018. | 2019. | 2020. | 2021. | 2022. |
| Регион Шумадије и Западне Србије | 1.250.987 | 1.229.971 | 1.209.447 | 1.190.853 | 1.147.720 |
| Златиборска област | 174.287 | 170.821 | 167.453 | 164.400 | 160.376 |
| Општина Косјерић | 6.794 | 6.594 | 6.418 | 6.285 | 6.194 |

Извор: Републички завод за статистику, Попис становништва 2002, 2011, 2022.

Удео Општине Косјерић у укупном контигенту радно активног становништва Златиборске области и Региона Шумадије и Западне Србије је мали. Међутим, податак према којем је овај удео у претходном петогодишњем периоду био константан указује на стабилну базу радне снаге на тржишту рада Општине.

**Структура становништва према полу**

Структура становништва према полу на територији Општине Косјерић се у 2022. години, после 20 година, незнатно помера у корист мушкараца. Са друге стране, на нивоу Златиборског округа и Региона Шумадије и Западне Србије структура становништва је стабилна током времена са забележеним незнатно израженијим учешћем женске популације у свим посматраним годинама.

Табела 5. Структура становништва према полу

|  |  |  |  |  |  |  |
| --- | --- | --- | --- | --- | --- | --- |
|  | Регион Шумадије и Западне Србије | | Златиборска област | | Општина Косјерић | |
| мушкарци | жене | мушкарци | жене | мушкарци | жене |
| 2002. | н/д | н/д | 154.882 | 158.514 | 6.880 | 7.121 |
| 2011 | 1.000.820 | 1.030.877 | 141.662 | 144.887 | 6.010 | 6.080 |
| 2022. | 895.840 | 923.478 | 126.267 | 128.392 | 5.114 | 5.061 |

Извор: Републички завод за статистику, Попис становништва 2002, 2011, 2022.

Равнотежа у односу полова демографска је карактеристика Општине Косјерић која, кроз подстицање инклузивности и социјалне кохезије, осликава потенцијал одрживог локалног привредног раста и развоја.

**Људски ресурси и тржиште рада**

Образовање, вештине и продуктивност људских ресурса у значајној мери одређују ефикасност и конкурентност локалне економије, док стање на тржишту рада показује у којој мери су расположивост, ниво образовања и компетенције радне снаге у складу са потребама локалне привреде.

**Образовна структура становништва**

Образовна структура становништва Општине Косјерић старијег од 15 година скоро је једнака образовној структури овог дела популације у Златиборској области и Региону Шумадије и Западне Србије.

У структури становништва, старијег од 15 година, Општине Косјерић, Златиборске области и Региона Шумадије и Западне Србије највеће учешће од 38%, 48% и 47% респективно остварују лица са средњим образовањем. Становништво са основним образовањем у образовној структури становништва Општине Косјерић и Региона Шумадије и Западне Србије учествује 26% и 23% респективно, а у структури становништва у Златиборској области 24%. Са вишим образовањем забележено је једнако учешће, од 5%, на нивоу Златиборске области и Региона Шумадије и Западне Србије, док је на нивоу Општине Косјерић забележено учешће од 3%. Становништво са високим образовањем у образовној структури становништва Општине Косјерић, Златиборске области и Региона Шумадије и Западне Србије заступљено 4%, 6% и 7% респективно. Учешће становништва са непотпуним основним образовањем у образовној структури становништва Општине Косјерић, Златиборске области и Региона Шумадије и Западне Србије није занемарљиво и износи 23%, 13% и 14% респективно. Становништво без школске спреме чини 5%, 4% и 3% респективно становништва старијег од 15 година у Општини Косјерић, Златиборској области и Региону Шумадије и Западне Србије.

Табела 6. Становништво старости 15 и више година према школској спреми, 2021.

|  |  |  |  |
| --- | --- | --- | --- |
| Регион/  Област/  ЈЛС | Регион Шумадије и Западне Србије | Златиборска област | Општина Косјерић |
| Укупно | 1.733.212 | 245.139 | 12.843 |
| Без школске спреме | 58.835 | 9.024 | 564 |
| Непотпуно основно образовање | 240.810 | 30.890 | 2.384 |
| Основно образовање | 406.000 | 58.450 | 2.738 |
| Средње образовање | 818.188 | 118.779 | 4.109 |
| Више образовање | 81.728 | 11.344 | 355 |
| Високо образовање | 121.276 | 15.834 | 390 |
| н/д | 6.375 | 818 | 28 |

Извор: Становништво према школској спреми, Општине и региони у Републици Србији, 2022, РЗС

Међу лицима са основним и средњим образовањем, родна структура је померена у корист мушкараца. Заступљеност мушкараца у становништву са основним и средњим образовањем износи 51% и 58% респективно. Жене су, са чак 92%, заступљене међу популацијом без школске спреме, а њихово значајније учешће, у односу на мушкарце, забележено је и у популацији са непотпуним основним образовањем (57%).

Графикон 1. Образовна структура становништва Општине Косјерић према полу

Извор: Општине и региони Србије, Републички завод за статистику, 2022

Изражена родна неједнакост у категоријама становништва без школске спреме и са непотпуним основним образовањем представља потенцијални проблем на тржишту рада због смањене могућности укључивања жена у економску активност и (не)искоришћености њиховог потенцијала.

Образовна структура становништва на територији Општине Косјерић, у којој ниско учешће остварују лица са вишим и високим образовањем, указује на изазове везане за унапређење услова за живот и раст конкурентности локалне привреде. Високо образовано становништво један је од кључних елемената технолошког и друштвеног напретка и развоја економије заснованом на знању. Стицање и одржавање конкурентности која је заснована на иновацијама и знањем интензивним активностима, уместо на традиционалним факторима производње, захтеваће и значајније већа улагања у развој људских ресурса и то пре свега у смеру већег учешћа високообразованих кадрова и развој специфичних вештина кроз систем континуираног учења.

**Стање на тржишту рада**

Основни показатељи стања на тржишту рада су запосленост, незапосленост, економска активност становништва и просечна зарада.

Запосленост

Укупан број регистрованих запослених лица на територији Општине Косјерић у 2022. години износи 3.287. Учешће броја запослених у Општини Косјерић у укупној запослености Златиборске области и Региона Шумадије и Западне Србије у посматраном периоду у просеку износи 4% и 1% респективно. Упоредни подаци о регистрованој запослености у Општини Косјерић, Златиборској области и Региону Шумадије и Западне Србије у периоду 2018-2022. година, приказани су у табели 7.

Табела 7. Број запослених лица, 2018-2022. година

|  |  |  |  |  |  |
| --- | --- | --- | --- | --- | --- |
| Регион/област/ЈЛС | 2018. | 2019. | 2020. | 2021. | 2022. |
| Регион Шумадије и Западне Србије | 530.611 | 542.473 | 554.643 | 571.001 | 578.691 |
| Златиборска област | 75.942 | 77.740 | 79.423 | 81.249 | 82.338 |
| Општина Косјерић | 3.102 | 3.180 | 3.215 | 3.216 | 3.287 |

Извор: Републички завод за статистику, Општине и региони у Републици Србији

У последњих пет година број запослених лица на територији Општине Косјерић бележи континуиран раст. У односу на 2018. годину, у 2022. години број запослених лица се повећао за 6%. У 2022. години запослена лица чине више од половине од укупног броја радно способног становништва.

Током посматраног периода, структура запослености према врсти послодавца је релативно стабилна. У периоду 2017-2021. година, у правним лицима и код предузетника било је запослено у посеку 64% и 25% лица респективно, док је у просеку 11% било регистровано као индивидуални пољопривредници.

|  |  |
| --- | --- |
| Графикон 2. Укупан број запослених лица старости 15 и више година, 2018-2022 година | Графикон 3. Структура запослености према врсти послодаваца (% од укупног броја), 2017-2021. година |
|  |  |

Извор: Републички завод за статистику и Републички секретаријат за јавне политике: Аналитички сервис

Посматрано према полу, забележена је већа запосленост мушкараца на сва три посматрана нивоа. У 2022. години, учешће жена у укупној запослености Општине Косјерић износи 43%, а у укупној запослености Златиборске области и Региона Шумадије и Западне Србије по 45%. У условима приближно једнаке заступљености полова у укупном становништву, овакви подаци указују да су жене мање заступљене на тржишту рада. Разлоге родне неравноправности на тржишту рада треба тражити у факторима као што су родне улоге и одговорности, и претходно идентификованим неједнакостима у нивоу образовања, дискриминацији на радном месту и сл. Кретање запослености према половима на нивоу општине, области и региона у периоду 2018-2022. година је приказано на наредном графикону.

Графикон 4. Запосленост мушкараца и жена, 2018-2022. година

Извор: Републички секретаријат за јавне политике: Аналитички сервис

У периоду 2017-2021. година далеко највећи број радника запошљавала су предузећа из сектора прерађивачке индустрије (40%). Следећи сектор са највећим уделом у укупној запослености, са просечним учешћем од 13%, је трговина. У просеку 10% радника запослено је у сектору саобраћај и складиштење, а 5% у сектору грађевинарства. Удео у укупној запослености не мање од 4% бележи још државна управа и обавезно социјално осигурање (4,5%). У случају осталих сектора забележено је учешће у укупној запослености ниже од 4%.

Графикон 5. Секторска структура запослености 2017-2021. година, просечно % од укупног броја запослених

Извор: Републички секретаријат за јавне политике: Аналитички сервис

У периоду 2018-2022. година на територији Општине Косјерић забележен је тренд раста просечне нето зараде. У 2022. години, просечна нето зарада износила је 62.539 РСД, што, у односу на 2018. годину, представља пораст за 12%. Просечна вредност зараде без пореза и доприноса по запосленом у Општини Косјерић незнатно је нижа у односу на просечну нето зараду у Златиборској области и Региону Шумадије и Западне Србије (0,16% и 0,23% респективно).

Графикон 6. Просечна нето зарада по запосленом у РСД, децембар 2018-2022 година

Извор: Републички завод за статистику: Просечне месечне зараде према општини пребивалишта запослених

Незапосленост

Општина Косјерић бележи тренд смањења незапослености у периоду 2017-2019. година. Након 2019. године, незапосленост расте и у 2020. години достиже ниво нижи него 2017. године. У односу на 2017. годину, у 2020. години незапосленост се смањила за 18%, а у 2021. години за 22%.

У периоду 2017-2021. година, једино расте проценат незапослених лица са средњом стручном спремом. У односу на 2017. годину, у 2021. години проценат незапослених лица са средњом стручном спремом расте за 3 процентна поена, док се проценат незапослених лица без квалификације смањује за 2 процентна поена. Проценат незапослених лица са вишим и високим образовањем је у 2021. години, у односу на 2017. годину остао непромењен и износио је 11% укупног броја незапослених лица.

Највише незапослених је међу лицима са средњом стручном спремом (у просеку 56%), затим следе лица без квалификација (у просеку 33%), док је најмањи број незапослених лица са вишим и високим образовањем (у просеку 11%).

|  |  |
| --- | --- |
| Графикон 7. Укупан број незапослених лица, 2017-2021. година | Графикон 8. Образовна структура незапослених лица, % од незапослених, 2017-2021. година |
|  |  |

Извор: Републички секретаријат за јавне политике: Аналитички сервис

Према Економском профилу Општине Косјерић, а на основу података Националне службе за запошљавање за 2022. годину, највећи проценат незапослених мушкараца (58%) и жена (61%) налази се у животној доби 30-54 година живота, а најмањи проценат незапослених мушкараца (14%) и жена (19%) у животној доби 15-29 година живота.

Графикон 9. Учешће незапослених према старосним групама у укупном броју незапослених, 2022.

Извор: Републички завод за статистику, Економски Профил Косјерић, август 2023

Оваква старосна структура незапослених лица представља проблем који је потребно ставити на листу приоритета локалне економске заједнице.

**Привредна активност**

Привредна активност посматрана са аспекта структуре привреде и финансијских перформанси привредних субјеката, односно економских показатеља треба да омогући идентификовање кључних изазова у вези са подстицањем локалног економског развоја.

**Структура привреде**

Општина Косјерић своју привредну делатност заснива пре свега на пољопривреди и делом на туризму и прерађивачкој индустрији. Индустрија је усмерена на производњу грађевинског материјала, прераду метала, дрвета и пољопривредних производа.

Кретање броја активних, новооснованих и угашених привредних друштава указује на пад њихове привредне активности. У периоду 2019-2022. година на територији Општине Косјерић забележен је пад броја активних, новооснованих и брисаних/угашених привредних друштава. У односу на 2019. годину, број активних, новооснованих и брисаних/угашених привредних друштава смањио се за 9%, 70% и 57% респективно. У исто време, забележен је раст броја активних и новооснованих предузетника за 5% и 15% респективно, док је број угашених/брисаних предузетника у 2022. години, у односу на 2019. годину остао непромењен.

Табела 8. Број привредних друштава и предузетника, 2019-2022. година

|  |  |  |  |  |  |
| --- | --- | --- | --- | --- | --- |
| Број привредних друштава | 2019 | 2020 | 2021 | 2022 | Просек |
| *Активних* | 109 | 108 | 106 | 99 | 106 |
| *Новооснованих* | 10 | 5 | 5 | 3 | 6 |
| *Брисаних/Угашених* | 14 | 6 | 7 | 6 | 8 |
| Број предузетника | 2019 | 2020 | 2021 | 2022 | Просек |
| *Активних* | 454 | 445 | 475 | 480 | 464 |
| *Новооснованих* | 32 | 31 | 44 | 37 | 36 |
| *Брисаних/Угашених* | 35 | 40 | 16 | 35 | 32 |

Извор: Агенција за привредне регистре: Мере и подстицаји регионалног развоја – Мапа регистра

**Пословне перформансе**

У Општини Косјерић, у периоду 2019-2021. година предузетнике, у односу на привредна друштва, одликује профитабилније пословање. У случају предузетника забележен је пад једино у броју запослених за 10%. У односу на 2019. годину, у 2021. години код предузетника је забележен раст пословних прихода (45%), нето добитка (93%) док је број оних који послују са нето добитком остао непромењен (230). Са друге стране, смањује се вредност укупног нето губитка предузетника (9%) и број оних који послују са нето губитком (3%) што је резултирало растом вредности њихове укупне имовине (44%) и капитала (63%) и падом вредности бруто губитка (12%). У случају привредних друштава у 2021. години, у односу на 2019. годину, забележен је пад броја оних који послују са нето добитком (4%) као и раст укупне вредности бруто и нето губитка (9% и 92% респективно). И поред, тога, у посматраном периоду, расте вредност пословних прихода (23%), нето добитка (41%), укупне имовине и капитала (по 12%) привредних друштава и повећава се број њихових запослених (4%).

Табела 9. Финансијске перформансе привредних друштава и предузетника у Општини Косјерић, 2019-2021. година

|  |  |  |  |  |  |  |
| --- | --- | --- | --- | --- | --- | --- |
| Финансијске перформансе | 2019 | | 2020 | | 2021 | |
| привредна душтва | предузетници | привредна душтва | предузетници | привредна душтва | предузетници |
| Број запослених | 884 | 460 | 921 | 464 | 918 | 415 |
| Пословни приходи | 10.451.388 | 2.516.966 | 11.251.447 | 2.777.202 | 12.858.370 | 3.654.143 |
| Нето добитак | 1.656.396 | 110.446 | 2.146.872 | 124.405 | 2.331.929 | 213.125 |
| Број са нето добитком | 45 | 230 | 49 | 225 | 43 | 230 |
| Нето губитак | 32.740 | 12.666 | 31.415 | 15.520 | 63.019 | 11.548 |
| Број са нето губитком | 24 | 38 | 19 | 44 | 23 | 37 |
| Укупна актива | 8.080.690 | 1.023.556 | 8.200.763 | 1.210.094 | 9.084.129 | 1.475.555 |
| Капитал | 5.102.144 | 383.303 | 5.287.596 | 466.673 | 5.704.255 | 626.332 |
| Губитак | 221.446 | 37.242 | 239.485 | 37.185 | 242.464 | 32.910 |

Извор: Агенција за привредне регистре: Мере и подстицаји регионалног развоја – Мапа регистра

Графикон 10. Финансијске перформансе привредних друштава и предузетника у Општини Косјерић, 2019-2021. година

Извор: Агенција за привредне регистре: Мере и подстицаји регионалног развоја – Мапа регистра

Табела 10. Упоредни преглед просечне вредности финансијских перформанси привредних друштава и предузетника у Општини Косјерић, Златиборској области и Региону Шумадије и Западне Србије, 2019-2021. година

|  |  |  |  |  |  |  |
| --- | --- | --- | --- | --- | --- | --- |
| Финансијске перформансе | Општина Косјерић 2109-2021 | | 2019-2021 Златиборска област | | 2019-2021 Регион Шумадије и Западне Србије | |
| привредна душтва | предузетници | привредна душтва | предузетници | привредна  душтва | предузетници |
| Број запослених | 908 | 446 | 29.164 | 11.290 | 224.087 | 68.464 |
| Пословни приходи | 11.520.402 | 2.982.770 | 235.122.561 | 59.612.013 | 1.824.197.032 | 319.384.201 |
| Нето добитак | 2.045.066 | 149.325 | 12.948.553 | 2.642.608 | 95.756.006 | 13.716.888 |
| Број са нето добитком | 46 | 228 | 1.611 | 4.092 | 12.061 | 24.741 |
| Нето губитак | 42.391 | 13.245 | 2.252.337 | 300.112 | 31.790.446 | 2.353.220 |
| Број са нето губитком | 22 | 40 | 525 | 771 | 4.145 | 5.907 |
| Укупна актива | 8.455.194 | 1.236.402 | 281.163.175 | 30.019.104 | 2.003.734.560 | 160.286.781 |
| Капитал | 5.364.665 | 492.103 | 137.094.515 | 11.560.119 | 875.182.571 | 60.521.596 |
| Губитак | 234.465 | 35.779 | 26.229.247 | 794.765 | 563.497.304 | 6.305.355 |

Извор: Агенција за привредне регистре: Мере и подстицаји регионалног развоја – Мапа регистра

Раст вредности негативних показатеља успешности последица је деловања бројних екстерних фактора који су изван утицаја локалне самоуправе али и дела фактора на које локална самоуправа може да утиче мерама подршке привреду. Погоршање индикатора успешности пословања локалних предузећа, између осталог, указује на потребу за додатним усавршавањем запослених у области менаџмента и контроле и увођењем система финансијског и стратегијског управљања пословањем (израде стратегија, планова и програма за унапређење финансијског и приносног положаја, инвестиционих улагања итд.). За потребе јачања управљачких капацитета локалне привреде, препоручује се организација програма обуке и тренига. Такође, негативне оцене финансијских перформанси могу бити и смернице за креаторе макроекономске политике јер указују на потребу за пружањем подршке приликом доношења, имплементације и евалуације локалних јавних политика намењених сектору малих и средњих предузећа и предузетника.

Графикон 11. Упоредни преглед просечне вредности финансијских перформанси привредних друштава и предузетника у Општини Косјерић, Златиборској области и Региону Шумадије и Западне Србије, 2019-2021. година

Извор: Агенција за привредне регистре: Мере и подстицаји регионалног развоја – Мапа регистра

У укупној вредности перформанси привредних друштава и предузетника у Златиборској области и Региону Шумадије и Западне Србије, вредност перформанси привредних друштава и предузетника Општине Косјерић бележи релативно константно учешће. У периоду 2019-2021. година учешће вредности посматраних перформанси привредних друштава и предузетника Општине Косјерић у вредностима перформанси привредних друштава и предузетника у Региону Шумадије и Западне Србије у просеку није више од 1% (осим у случају учешће вредности нето добитка привредних друштава Општине Косјерић у вредности нето добитка привредних друштава Региона када ово учешће износи 2%). Учешће вредности перформанси привредних друштава и предузетника Општине Косјерић у вредностима перформанси привредних друштава и предузетника у Златиборској области нешто је значајније и приказано је у табели 9.

Табела 11. Просечно учешће вредности пословних перформанси привредних друштава и предузетника Општине Косјерић у вредностима перформанси привредних друштава и предузетника у Златиборској области, 2019-2021. година

|  |  |  |
| --- | --- | --- |
| Перформансе | Привредна друштва (%) | Предузеници (%) |
| Број запослених | 3 | 4 |
| Пословни приходи | 5 | 5 |
| Нето добитак | 16 | 6 |
| Број са нето добитком | 3 | 6 |
| Нето губитак | 2 | 4 |
| Број са нето губитком | 4 | 5 |
| Укупна актива | 3 | 4 |
| Капитал | 4 | 4 |
| Губитак | 1 | 5 |

Извор: Агенција за привредне регистре: Мере и подстицаји регионалног развоја – Мапа регистра

**Инвестиције**

Анализа остварених инвестиција у нова основна средства бележи тренд раста. У периоду 2017-2021. година у Општини Косјерић у нова основна средства инвестирано је приближно 2 млрд РСД што представља 4% и 0,40% респективно од укупно остварених инвестиција у нова основна средства, у посматраних пет година, у Златиборској области и Региону Шумадије и Западне Србије. Инвестиције у нова основна средства у Општини Косјерић су у периоду 2017-2018. година биле занемарљиве, док су се у 2021. години, у односу на 2019. годину, повећале за више од 700% и на тај начин отвориле могућност за подстицање локалне производње, инфраструктурни развој, раст локалних прихода и унапређење конкурентности.

Табела 12. Остварене инвестиције у нова основна средства, по карактеру изградње, 2017-2021. година

- у 000 РСД -

|  |  |  |  |  |  |  |
| --- | --- | --- | --- | --- | --- | --- |
| Период | 2017 | 2018 | 2019 | 2020 | 2021 | Σ |
| Општина Косјерић | | | | | | |
| Укупно | 218.464 | 177.358 | 561.139 | 487.823 | 736.396 | 2.181.180 |
| Нови капацитети | 0 | 608 | 25.222 | 122.200 | 205.470 | 353.500 |
| Реконструкција, модернизација, доградња и проширење | 109.737 | 38.072 | 148.139 | 49.195 | 183.803 | 528.946 |
| Одржавање нивоа постојећих капацитета | 108.727 | 138.678 | 387.778 | 316.428 | 347.123 | 1.298.734 |
| Златиборска област | | | | | | |
| Укупно | 8.378.709 | 12.267.979 | 12.336.586 | 11.816.989 | 10.325.707 | 55.125.970 |
| Нови капацитети | 3.684.741 | 5.742.432 | 5.326.911 | 8.153.938 | 6.297.586 | 29.205.608 |
| Реконструкција, модернизација, доградња и проширење | 3.877.998 | 4.820.006 | 5.442.315 | 2.941.082 | 2.722.343 | 19.803.744 |
| Одржавање нивоа постојећих капацитета | 815.970 | 1.705.541 | 1.567.360 | 721.969 | 1.305.778 | 6.116.618 |
| Регион Шумадије и Западне Србије | | | | | | |
| Укупно | 91.519.438 | 110.190.555 | 108.488.309 | 107.948.674 | 121.273.127 | 539.420.103 |
| Нови капацитети | 42.238.043 | 48.290.338 | 47.829.891 | 45.900.393 | 58.036.840 | 242.295.505 |
| Реконструкција, модернизација, доградња и проширење | 35.697.470 | 50.130.489 | 52.945.919 | 53.689.266 | 56.454.898 | 248.918.042 |
| Одржавање нивоа постојећих капацитета | 13.583.926 | 11.769.727 | 7.712.499 | 8.359.015 | 6.781.389 | 48.206.556 |

Извор: Републички завод за статистику, Општине и региони у Републици Србији, више година.

У протеклих пет година, у Општини Косјерић у укупним инвестицијама у нова основна средства највише учешће бележе инвестиције у одржавање нивоа постојећих капацитета (60%), а затим и у реконструкцију, модернизацију, доградњу и проширење (24%) и нове капацитете (16%). У Златиборској области структура инвестиција у нова основна средства, посматрано са аспекта карактера изградње, нешто је уравнотеженија, а у Региону Шумадије и Западне Србије скоро изједначена између улагања у нове капацитете и реконструкцију, модернизацију, доградњу и проширење.

Табела 13. Остварене инвестиције у нова основна средства по делатностима, 2017-2021. година\*

- у 000 РСД -

|  |  |  |  |  |  |  |  |
| --- | --- | --- | --- | --- | --- | --- | --- |
| Делатности | 2017 | 2018 | 2019 | 2020 | 2021 | Σ | % у последњих пет год |
| Укупно | 218.464 | 177.358 | 561.139 | 487.823 | 736.396 | 2.181.180 | 100% |
| Прерађивачка индустрија | 203.708 | 158512 | 469.393 | 410.413 | 520.990 | 1.763.016 | 81% |
| Саобраћај и складиштење | 0 | 0 | 63.010 | 12.131 | 0 | 75.141 | 3% |
| Стручне, научне, иновационе и техничке делатности | 6.259 | 11826 | 0 | 1.409 | 159.778 | 179.272 | 8% |
| Државна управа и обавезно социјално осигурање | 5.714 | 3781 | 25.222 | 61.812 | 51.406 | 147.935 | 7% |
| Образовање | 2.609 | 2865 | 3.154 | 1.323 | 3.836 | 13.787 | 1% |

Извор: Републички завод за статистику, Општине и региони у Републици Србији, више година.

*\* Напомена: делатности за које је утврђено да остварене инвестиције у нова основна средства у укупним инвестицијама у нова основна средства у периоду 2017-2021. година учествују мање од 1% нису приказане у табели.*

У периоду 2017-2021. година у Општини Косјерић у укупним инвестицијама у нова основна средства, инвестиције у нова основна средства у делатности прерађивачке индустрије бележе највише учешће од чак 81%, док у делатностима стручне, научне иновационе и техничке делатности; државне управе, и обавезног социјалног осигурања; саобраћаја и складиштења у просеку учествују 8%, 7%, 3% и 1% респективно.

Табела 14. Укупни подстицаји регионалног развоја према намени, Општина Косјерић, 2019-2022. година

- у 000 РСД –

|  |  |  |  |  |  |  |
| --- | --- | --- | --- | --- | --- | --- |
| Подстицаји према намени | 2019 | 2020 | 2021 | 2022 | Укупно | % учешће у укпном износу |
| Подстицање запошљавања | 933 | 2.053 | 1.247 | 4.417 | 8.650 | 2% |
| Подстицање производње |  | 1.410 | 43.478 | 52.120 | 97.008 | 17% |
| Подстицање пољопривреде | 60.303 | 91.350 | 76.951 | 127.896 | 356.500 | 63% |
| Научно-истраж. рад и развој | 45 |  |  |  | 45 | 0% |
| Прост. планирање и високоградња | 2.000 |  |  |  | 2.000 | 0% |
| Заштита животне средине |  |  | 42.577 | 10.000 | 52.577 | 9% |
| Саобраћајна инфраструктура |  |  | 2.540 |  | 2.540 | 0% |
| Енергетска инфраструктура |  |  |  | 2.500 | 2.500 | 0% |
| Образовање, наука, култура и спорт |  |  |  | 4.000 | 4.000 | 1% |
| Друге намене | 10.157 | 13.322 | 6.550 | 7.926 | 37.955 | 7% |
| Укупно | 73.438 | 108.135 | 173.343 | 208.859 | 563.775 | 100% |

Агенција за привредне регистре: Мере и подстицаји регионалног развоја – Мапа регистра

У Општини Косјерић у периоду 2019-2022. година укупни подстицаји регионалног развоја износе приближно 0,6 млрд. РСД од чега се по 63% односи на подстицање пољопривреде, 17% на подстицање производње, 9% на подстицање заштите животне средине, 1% на подстицање образовања, науке, културе и спорта и 7% на друге намене.

У укупним подстицајима Златиборске области и Региона Шумадије и Западне Србије, у периоду 2019-2022. година, подстицаји Општине Косјерић учествују 4% и 1% респективно. У посматраном периоду, структура подстицаја Златиборске области, у износу од 25%, померена је у корист пољопривреде, док подстицаји за производњу, извоз, запошљавање и заштиту животне средине износе 20%, 15%, 11% и 8% респективно. У Региону Шумадије и Западне Србије доминантно је учешће подстицаја за производњу од 43%.

Табела 15. Укупни подстицаји регионалног развоја према намени, Златиборска област и Регион Шумадије и Западне Србије, 2019-2022. година

- у 000 РСД -

|  |  |  |  |  |
| --- | --- | --- | --- | --- |
| Подстицаји према намени | Златиборска област | | Регион Шумадије и Западне Србије | |
| Укупно, 2019-2022. година | % учешће у укпном износу | Укупно, 2019-2022. година | % учешће у укпном износу |
| Подстицање запошљавања | 1.605.441 | 11 | 13.824.648 | 13 |
| Кадровски и људски ресурси | 1.940 | 0 | 6.404 | 0 |
| Подстицање извоза | 2.131.349 | 15 | 5.156.127 | 5 |
| Подстицање производње | 2.884.565 | 20 | 46.894.538 | 43 |
| Подстицање пољопривреде | 3.556.519 | 25 | 16.651.561 | 15 |
| Научно-истраж. рад и развој | 35.277 | 0 | 3.270.047 | 3 |
| Прост. планирање и високоградња | 8.275 | 0 | 2.152.048 | 2 |
| Заштита животне средине | 1.089.883 | 8 | 2.128.551 | 2 |
| Еколошка инфраструктура | 0 | 0 | 72.209 | 0 |
| Саобраћајна инфраструктура | 428.177 | 3 | 3.738.132 | 3 |
| Комунална инфраструктура | 81.890 | 1 | 846.572 | 1 |
| Енергетска инфраструктура | 160.563 | 1 | 1.032.657 | 1 |
| Економска инфраструктура | 0 | 0 | 15.399 | 0 |
| Инфраструктура-друго | 10.933 | 0 | 23.122 | 0 |
| Здравство | 444.013 | 3 | 3.028.825 | 3 |
| Образовање, наука, култура и спорт | 145.258 | 1 | 1.601.848 | 1 |
| Социјална заштита | 0 | 0 | 2.566 | 0 |
| Друге намене | 1.656.149 | 12 | 7.481.323 | 7 |
| Укупно | 14.240.232 | 100 | 107.926.577 | 100 |

Агенција за привредне регистре: Мере и подстицаји регионалног развоја – Мапа регистра

Највећи износ подстицајних средстава регионалног развоја у Општини Косјерић у периоду 2019-2022. година користе пољопривредна газдинства (63%), затим микро, мала и средња привредна друштва (16%), јединица локалне самоуправе (13%), предузетници (7%) и институције у области образовања и науке (1%).

Табела 16. Укупни подстицаји регионалног развоја према врсти корисника, Општина Косјерић, 2019-2022. година

- у 000 РСД –

|  |  |  |  |  |  |  |
| --- | --- | --- | --- | --- | --- | --- |
| Корисници подстицаја | 2019 | 2020 | 2021 | 2022 | Укупно, 2019-2022 | % Учешће у укпном износу |
| Микро, мала и средња привредна друштва | 841 | 10.199 | 43.105 | 37.817 | 91.962 | 16 |
| Предузетник | 750 | 6.174 | 3.880 | 26.038 | 36.842 | 7 |
| Пољопривредна газдинства | 60.303 | 91.350 | 76.951 | 127.896 | 356.500 | 63 |
| Институције из области образовања и наука |  | 412 | 157 | 4.467 | 5.036 | 1 |
| Друге институције |  |  | 173 | 141 | 314 | 0 |
| Јединица локалне самоуправе | 11.000 |  | 48.577 | 12.500 | 72.077 | 13 |
| Други појединачни корисници | 500 |  | 500 |  |  | 0 |
| Сви остали | 45 |  |  |  | 45 | 0 |
| Укупно | 73.439 | 108.135 | 173.343 | 208.859 | 563.776 | 100% |

Агенција за привредне регистре: Мере и подстицаји регионалног развоја – Мапа регистра

Укупан број корисника подстицајних средстава регионалног развоја у Општини у периоду 2019-2021. година забележио је просечан износ 2.580. У 2022. години број корисника се смањио у односу на претходну годину за 0,27% и у укупној структури корисника у Златиборској области и у Региону Шумадије и Западне Србије учествује 7% и 2% респективно.

|  |  |
| --- | --- |
| Графикон 12. Укупни број корисника подстицаја регионалног развоја, 2019-2022. година | Графикон 13. Структура корисника подстицаја регионалног развоја, Општина Косјерић 2022 |
|  |  |

Агенција за привредне регистре: Мере и подстицаји регионалног развоја – Мапа регистра

У структури корисника подстицајних средстава регионалног развоја у 2022.години у Општини Косјерић доминантно учешће, од 99%, имају пољопривредна газдинства.

**Пољопривреда и шумарство**

Пољопривредом се бави већина становништва Општине Косјерић и то пре свега воћарством, односно производњом малина и шљива, и сточарством.

**Пољопривреда**

Општина Косјерић, према подацима из 2018. године, има 2.949 газдинстава и 1.014.210 хектара коришћеног пољопривредног земљишта што је за 4% мање у односу на број газдинстава и за 6% више у односу на површину коришћеног пољопривредног земљишта утврђених пописом из 2012. године. Укупан број газдинстава Општине Косјерић чини 6% и 1% респективно укупног броја газдинстава Златиборске области и Региона Шумадије и Западне Србије, док коришћено пољопривредно земљиште Општине у укупно коришћеном пољопривредном земљишту Златиборске области и Региона Шумадије и Западне Србије учествује 7% и 1% респективно.

Табела 17. Општи подаци о пољопривредним газдинствима, 2012 и 2018. година

|  |  |  |  |  |  |  |
| --- | --- | --- | --- | --- | --- | --- |
| Регион/Област  Општина | Попис пољопривреде, 2012 | | | Анкета о структури пољопривредних газдинстава 2018 | | |
| Регион Шумадије и Западне Србије | Златиборска област | Општина Косјерић | Регион Шумадије и Западне Србије | Златиборска област | Општина Косјерић |
| Број газдинстава | 262.940 | 46.944 | 2.949 | 242.636 | 43.829 | 2.840 |
| Коришћено пољопривредно земљиште | 1.014.210 | 223.252 | 13.374 | 1.035.998 | 202.051 | 14.174 |
| Оранице и баште | 518627 | 46.043 | 2.406 | 565.616 | 49.618 | 3.028 |
| Воћњаци | 86.295 | 19.488 | 2.347 | 98.172 | 23.049 | 2.419 |
| Виногради | 8.667 | 4 | 0 | 7597 | 7 | 0 |
| Ливаде и пашњаци | 38.4617 | 15.5342 | 8.415 | 35.2548 | 127.265 | 229 |

Извор: Републички завод за статистику, Општине и региони у Републици Србији, 2013 и 2022. година.

Ливаде и пашњаци у Општини Косјерић чине 60% укупно коришћеног пољопривредног земљишта и у површини ливада и пашњака који се користе у Златиборској области и Региону Шумадије и Западне Србије учествују 7% и 2% респективно. У укупно коришћеном пољопривредном земљишту Општине, оранице и баште учествују 21%, воћњаци 17%, док 2% земљишта има осталу намену. Оранице и баште и воћњаци Општине Косјерић у укупној површини ораница и башта и воћњака Златиборске области учествују 6% и 2% респективно, а на нивоу Региона Шумадије и Западне Србије 0,5% и 2% респективно.

Графикон 14. Коришћено пољопривредно земљиште, 2018. година

Извор: Републички завод за статистику, Општине и региони у Републици Србији, 2022. година.

У Општини Косјерић у популацији стално запослених на породичном газдинству мушкарци и жене учествују 80% и 20% респективно, а у популацији носилаца породичних газдинстава 78%, 22% респективно. Међутим, међу члановима породице и рођацима који су обављали пољопривредне активност на породичним газдинствима доминирају жене са 64%

Графикон 15. Чланови газдинстава према полу, 2012. година

Извор: Републички завод за статистику, Економски Профил Косјерић, август 2023

Према последњим расположивим подацима из 2018. године, укупан сточни фонд Општине Косјерић се, у односу на податке из пописа из 2012. године, смањио за приближно 14%. Посматрано по врстама, број грла се смањио у случају говеда за 13%, свиња за 25%, оваца и живине за 18% и 7% респективно. Структура сточног фонда је остала иста. Живина је у укупном фонду заступљена 47%, овце 37%, свиње 9% и говеда 8%. У односу на 2012. годину, у 2018. години учешће грла говеда Општине Косјерић у укупном броју грла говеда у Златиборској области смањило се за 1 процентни поен, док се учешће живине повећало за 2 процентна поена. Учешће броја свиња и оваца Општине Косјерић у укупном броју свиња и оваца у Златиборској области, у посматраном периоду, не бележи промене (10%). Учешће сточног фонда Општине Косјерић у сточном фонду Региона Шумадије и Западне Србије смањено је у случају броја свиња са 1% на учешће ниже од 1%.

Табела 18. Сточни фонд, 2012 и 2018. година

|  |  |  |  |  |  |  |
| --- | --- | --- | --- | --- | --- | --- |
| Регион/Област  Општина | Попис пољопривреде, 2012 | | | Анкета о структури пољопривредних газдинстава 2018 | | |
| Регион Шумадије и Западне Србије | Златиборска област | Општина Косјерић | Регион Шумадије и Западне Србије | Златиборска област | Општина Косјерић |
| Говеда | 413.759 | 78.540 | 3.800 | 406.599 | 77.930 | 3.293 |
| Свиње | 1.151.391 | 66.004 | 6.757 | 1.084.766 | 50.554 | 5.088 |
| Овце | 1.047.328 | 24.1057 | 24.736 | 1.079.071 | 211.265 | 20.076 |
| Живина | 9.270.479 | 625.174 | 27.519 | 9.443.808 | 439.712 | 25.600 |
| Укупно | 11.882.957 | 1.010.775 | 62.812 | 12.014.244 | 779.461 | 54.057 |
| Трактори | 149.401 | 16.281 | 1.430 | 173.856 | 21.433 | 1.687 |
| Годишња радна јединица | 285.487 | 46.935 | 3.644 | 301.716 | 57.282 | 4.599 |

Извор: Републички завод за статистику, Општине и региони у Републици Србији, 2013 и 2022. година.

Опремљеност пољопривредном механизацијом (тракторима) у Општини Косјерић се повећала у периоду од 7 година за 18%. У укупном броју пољопривредних машина (трактора) у Златиборској области и Региону Шумадије и Западне Србије, пољопривредне машине (трактори) Општине Косјерић учествују 8% и 1% респективно.

Годишња радна јединица, односно количина људског рада утрошеног за обављање пољопривредне делатности на сваком газдинству Општине Косјерић износи 4.599 сати и у укупном броју утрошених сати рада за обављање пољопривредне делатности у Златиборској области и Региону Шумадије и Западне Србије учествује 8% и 2% респективно.

**Шумарство**

Обрасла шумска површина Општине Косјерић износи 13.442 ha и у укупно обраслој шумској површини у Златиборској области и Региону Шумадије и Западне Србије учествује 5% и 1% респективно. У Општини Косјерић и Региону Шумадије и Западне Србије пошумљеним деловима доминирају лишћари са просечном дрвном запремином од 10.682 m3/ha и 924.039 m3/ha респективно. У укупној дрвној запремини лишћара Златиборске области и Региона Шумадије и Западне Србије, дрвна запремина лишћара Општине Косјерић учествује 8% и 1% респективно, док у укупној дрвној запремини четинара Златиборске области и Региона Шумадије и Западне Србије, дрвна запремина четинара Општине Косјерић учествује 2% и 1% респективно.

Табела 19. Шумарство-општи подаци, 2021. година

|  |  |  |  |  |  |
| --- | --- | --- | --- | --- | --- |
| Регион/Област  Општина | Oбрасла шумска површина, укупно, ha | Посечена дрвна запремина | | | |
| укупно, m3 | | техничко дрво, % | |
| лишћара | четинара | лишћара | четинара |
| Регион Шумадије и Западне Србије | 988.496 | 924.039 | 333.456 | 36 | 67 |
| Златиборска област | 262.160 | 136.476 | 164.804 | 35 | 66 |
| Општина Косјерић | 13.442 | 10.682 | 2.729 | 26 | 44 |

Извор: Републички завод за статистику, Општине и региони у Републици Србији, 2022.

Повољније физичке карактеристике и технички састав за употребу у индустрији имају четинари. У Општини Косјерић, Златиборској области и Региону Шумадије и Западне Србије техничко дрво у просечној дрвној запремини четинара учествује 44%, 66% и 67% респективно, а у просечној дрвној запремини лишћара 26%, 35% и 36% респективно.

**Туризам**

Општина Косјерић се сматра једним од зачетника сеоског туризма. У периоду 2017-2021. година највећи број долазака туриста на нивоу Општине Косјерић забележен је 2017. године (2.495 посетилаца), а на нивоу Златиборске области, Региона Шумадије и Западне Србије највећи број долазака туриста забележен је 2019. године (394.143 и 1.259.685 респективно). У периоду 2017-2019. година у Општини Косјерић је забележен тренд смањења броја долазака туриста. У 2021. години, у односу на 2017. годину, број долазака туриста смањен је за 34%. Разлози значајног пада броја долазака туриста могу бити многобројни, а неки од њих свакако могу бити директна последица изостанка подстицајних мера за развој овог сектора и потребне инфраструктуре. На нивоу Општине Косјерић, Златиборске области и Региона Шумадије и Западне Србије структура туриста, са просечним учешћем од 83%, 79% и 80% респективно, померена је у корист домаћих посетилаца.

Табела 20. Доласци туриста, 2017-2021. година

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Регион/Област  Општина | Регион Шумадије и Западне Србије | | | Златиборска област | | | Општина Косјерић | | |
| Σ | домаћи | страни | Σ | домаћи | страни | Σ | домаћи | страни |
| 2017 | 1.086.264 | 835.074 | 251.190 | 338.850 | 264.375 | 74.475 | 2.495 | 2.171 | 324 |
| 2018 | 1.184.051 | 890.187 | 293.864 | 362.734 | 273.134 | 89.600 | 1.359 | 984 | 375 |
| 2019 | 1.259.685 | 950.289 | 309.396 | 394.143 | 290.501 | 103.642 | 1.294 | 926 | 368 |
| 2020 | 824.358 | 735.903 | 88.455 | 237.827 | 210.701 | 27.126 | 750 | 705 | 45 |
| 2021 | 1.056.801 | 881.905 | 174.896 | 320.320 | 259.944 | 60.376 | 1.640 | 1.464 | 176 |

Извор: Републички завод за статистику, Општине и региони у Републици Србији, више година.

У 2021. години Општину Косјерић посетило је 1.640 туриста што чини 0,5% од укупног броја туристичких долазака у Златиборској области, односно 0,15% од укупног броја туристичких долазака на нивоу Региона Шумадије и Западне Србије. Просечан број ноћења домаћих туриста у Општини Косјерић мањи је од просечног броја ноћења домаћих туриста у Златиборској области и Региону Шумадије и Западне Србије за 1 процентни поен. Са друге стране, просечан број ноћења страних туриста у Општини Косјерић износи 2,1 ноћи и мањи је од просечног броја ноћења страних туриста у Златиборској области (2,4 ноћења), и у Региону Шумадије и Западне Србије (3,4).

Табела 21. Доласци туриста и ноћења туриста, 2021. година

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Регион/Област  Општина | Туристи | | | Ноћења | | | Просечан број ноћења туриста | |
| укупно | домаћи | страни | укупно | домаћи | страни | домаћи | страни |
| Регион Шумадије и Западне Србије | 1.056.801 | 881.905 | 174.896 | 3.565.312 | 2.972.890 | 592.422 | 3,4 | 3,4 |
| Златиборска област | 320.320 | 259.944 | 60.376 | 1.019.525 | 872.167 | 147.358 | 3,4 | 2,4 |
| Општина Косјерић | 204.579 | 161.024 | 43.555 | 66.1712 | 545.502 | 116.210 | 3,3 | 2,1 |

Извор: Републички завод за статистику, Општине и региони у Републици Србији, 2022.

**Образовни и здравствени систем и социјална заштита**

Образовни и здравствени системи, као и социјална заштита, кроз јачање социјалне стабилности, подршку инклузивности и подстицај економског развоја представљају кључне компоненте друштва и имају важну улогу у унапређењу квалитета живота и развоју јединица локалне самоуправе.

**Образовни систем**

У укупном броју установа за децу предшколског узраста на нивоу Региона Шумадије и Западне Србије и у Златиборској области објекти из Општине Косјерић учествују 0,4% и 3% респективно. У Општини Косјерић, у 3 установе овог типа уписано је 270 полазника што представља 0,5% од укупног броја регистроване деце предшколског узраста на нивоу Региона Шумадије и Западне Србије, односно 4% од укупног броја регистроване деце предшколског узраста у Златиборској области.

Општина Косјерић има 14 редовних основних школа са 35 одељења. У укупном броју редовних основних школа на нивоу Региона Шумадије и Западне Србије и на нивоу Златиборске области, редовне основне школе из Општине Косјерић учествују 1% и 7% респективно. Редовне основне школе у Општини Косјерић похађа 750 ученика што чини 0,5% од укупног броја ученика у редовним основним школама у Региону, односно 4% од укупног броја ученика у редовним основним школама Златиборске области.

Табела 22. Образовна инфраструктура и образовни систем, школска 2021/2022. година

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Регион/Област  Општина | Установе за децу предшколског узраста | | Редовне  основне школе | | | Средње  образовање | | | |
| Објекти | Корисници | Објекти | Одељења | Ученици | Школе | Одељења | Ученици | |
| IV степен | III степен |
| Регион Шумадије и Западне Србије | 777 | 50.276 | 1.315 | 6.769 | 141.920 | 141 | 2.826 | 43.165 | 11.005 |
| Златиборска област | 93 | 7.545 | 196 | 988 | 19.358 | 23 | 391 | 5.659 | 1.339 |
| Општина Косјерић | 3 | 270 | 14 | 35 | 750 | 1 | 9 | 215 | 15 |

Извор: Републички завод за статистику, Општине и региони у Републици Србији, 2022.

У Општини Косјерић постоји једна средња школа са 9 одељења. У средњој техничкој школи у оквиру два подручја рада, постоји по један смер. У оквиру подручја рада Трговина, угоститељство и туризам постоји смер Трговац трећег степена образовања, док у оквиру подручја рада Електротехника постоји смер Електротехничар рачунара четвртог степена образовања. У укупном броју ученика на смеровима са четвртим степеном образовања на нивоу Региона Шумадије и Западне Србије и Златиборске области ученици Техничке школе у Косјерићу учествују 0,5% и 4% респективно, док у укупном броју ученика на смеровима са трећим степеном образовања то учешће износи 0,1% и 1% респективно.

**Здравствени систем**

Дом здравља Димитрије Питовић Општине Косјерић пружа примарну здравствену заштиту и организациона јединица је у оквиру Здравственог центра Ужице основаног Одлуком Скупштине Републике Србије 1990. године. Општина Косјерић има 16 лекара од којих је по 4 из области опште медицине и на специјализацији и 8 специјалиста. У укупном броју лекара Региона Шумадије и Западне Србије и Златиборске области, лекари из Општине Косјерић учествују 0,3% и 2% респективно. Број становника на једног лекара у Општини Косјерић износи 643 што је за 71% више него у Златиборској области, односно 74% више у односу на број становника на једног лекара на нивоу Региона Шумадије и Западне Србије. Општина има два стоматолога и нема фармацеута.

Табела 23. Здравствена служба, 2021. година

|  |  |  |  |  |  |  |  |
| --- | --- | --- | --- | --- | --- | --- | --- |
| Регион/Област  Општина | Лекари | | | | Стоматолози | Фармацеути | Број становника на једног лекара |
| Укупно | Опште медицине | На спец. | Специјалисти |
| Регион Шумадије и Западне Србије | 5.056 | 815 | 841 | 3.400 | 394 | 329 | 369 |
| Златиборска област | 692 | 96 | 128 | 468 | 54 | 73 | 375 |
| Општина Косјерић | 16 | 4 | 4 | 8 | 2 |  | 643 |

Извор: Републички завод за статистику. Општине и региони у Републици Србији, 2022.

**Социјална заштита**

У Општини Косјерић постоји Центар за социјални рад у којем су запослена 3 стручна лица. Према подацима из Профила Општине за 2022. годину, коју објављује РЗС, и евиденцији Центра за социјални рад, у Општини Косјерић забележено је 714 корисника социјалне заштите. У укупном броју корисника социјалне заштите жене и мушкарци учествују 54% и 46% респективно.

Табела 24. Социјална заштита, 2022. година

|  |  |
| --- | --- |
| Социјална заштита | Број/% |
| Укупан број корисника социјалне заштите на евиденцији Центра за социјални рад | 714 |
| Удео корисника социјалне заштите у укупној популацији (%) | 7 |
| Број стручних радника у Центру за социјални рад | 3 |
| Однос броја корисника социјалне заштите и стручних радника Центра за социјални рад | 238 |
| Однос броја становника и стручних радника Центра за социјални рад | 3.381 |

Извор: Републички завод за статистику, Профил ”Косјерић”, август 2023

У укупној популацији Општине корисници социјалне заштите учествују 7%. На укупан број стручних радника Центра за социјални рад евидентирано је 238 корисника социјалне заштите и 4.882 становника.

**Референце**

Уредба о утврђивању јединствене листе развијености региона и јединица локалне самоуправе, "Сл. гласник РС", бр. 104/2014, посећено: 27.09.2023., доступно: <https://ras.gov.rs/uploads/2019/01/uredba-o-utvrdivanju-jedinstvene-liste-razvijenosti-regiona-i-jedinica-l-2.pdf>

Републички завод за статистику, Општине и региони у Републици Србији, 2022., посећено: 04.10.2023., доступно: <https://www.stat.gov.rs/sr-latn/publikacije/publication/?p=14944>

Републички завод за статистику, Општине и региони у Републици Србији, 2018, 2019, 2020, 2021., посећено: 27.09.2023., доступно: https://www.stat.gov.rs/publikacije/

Републички завод за статистику, Економски Профил Косјерић, август 2023, посећено: 03.10.2023, доступно: http://devinfo.stat.gov.rs/SerbiaProfileLauncher/files/profiles/sr/1/DI\_Profil\_Kosjeric\_EURSRB002001001006.pdf

Агенција за привредне регистре: Мере и подстицаји регионалног развоја – Мапа регистра, посећено: 03.10.2023. година, доступно: <https://pretraga2.apr.gov.rs/APRMapePodsticaja/>

Републички завод за статистику, Попис становништва 2002, 2011, 2022. година, посећено: 30.09.2023. година, доступно: <https://www.stat.gov.rs/oblasti/popis/>

Републички секретаријат за јавне политике, Аналитички сервис, посећено: 29.09.2023., доступно: https://rsjp.gov.rs/cir/analiticki-servis/

1. "Сл. гласник РС", бр. 104/2014 [↑](#footnote-ref-1)