**Образовање**

**Косјерић**

# **Надлежност и финансирање ЈЛС у сектору образовања**

**Предшколско васпитање и образовање (ПВО) је доминантно у мандату јединица локалне самоуправе (ЈЛС) док за основно и средње образовање ЈЛС финансира текуће одржавање школа[[1]](#footnote-1).** *За све нивое образовања* (предшколско, основно и средње) локални ниво финансира стручно усавршавање запослених, јубиларне награде, превоз запослених; затим превоз деце и њихових пратилаца ради похађања припремног предшколског програма (ППП) на удаљености већој од два километра и ученика основне школе на удаљености већој од четири километра од седишта школе; превоз, смештај и исхрану деце и ученика са сметњама у развоју, без обзира на удаљеност места становања од школе; превоз ученика на републичка и међународна такмичења; заштиту и безбедност деце и ученика и капиталне издатке[[2]](#footnote-2).

*Финансирање ПВО* је регулисано тако да локалне самоуправе финансирају до 80% од ‘економске цене’ по детету, а родитељи преосталих 20% од цене, од чега се изузимају деца без родитељског старања, деца са сметњама у развоју и инвалидитетом и деца из материјално угроженихпородица[[3]](#footnote-3). За децу без родитељског старања, децу са сметњама у развоју и децу корисника nовчане социјалне помоћи (НСП), учешће од 20% се покрива са националног нивоа (Министарство за рад, запошљавање, социјална и борачка питања), а за децу из материјално угрожених породица према критеријумима ЈСЛ ову партиципацију плаћа сама ЈЛС[[4]](#footnote-4). Са националног нивоа финансиран је и четворосатни ППП али само на нивоу зарада за васпитаче који пружају тај програм.

*За основно и средње образовање* јединице ЈЛС обезбеђују средства за материјалне трошкове рада. Према о Правилнику о критеријумима и стандардима за финансирање установе која обавља делатност основног образовања иваспитања[[5]](#footnote-5) други текући расходи (материјални трошкови рада) укључују материјалне трошкове наставе у износу 2,5% бруто плата запослених, трошкове електричне енергије, трошкове воде, грејања, одржавања хигијене, изношења смећа. Према Правилнику о критеријумима и стандардима за финансирање установе која обавља делатност средњег образовања и васпитања, материјални трошкови укључују средства за материјалне трошкове наставе који се утврђују у висини од 5%, а за стручне школе које имају сопствене радионице за практичну наставу у износу од 7% у односу на средства за бруто плате запослених у школи (за неке струке и више, што је детаљно прописано Правилником) и трошкове режије.

ЈЛС такође обезбеђују функционисање Интерресорних комисија (ИРК) и остваривање додатне подршке детету и ученику у складу са мишљењем ИРК, осим оних за које се средства обезбеђују у буџету Републике Србије[[6]](#footnote-6).

ЈЛС могу и да учествују у обезбеђењу средстава за виши квалитет образовања кроз финансирање установа у циљу повећања квалитета у области предшколског, основног и средњег образовања и васпитања, што подразумева побољшање услова образовања и васпитања у погледу простора, опреме и наставних средстава, за остваривање програма који нису основна делатност установе, за исхрану и помоћ деци иученицима[[7]](#footnote-7).

ЈЛС има и друге врло важне надлежности везане за образовање које јединица ЛС индиректно финансира. На пример, јединица локалне самоуправе води евиденцију и обавештава школу и родитеље, односно старатеље о деци која су стасала за упис у ППП и у основну школу[[8]](#footnote-8).

Расходи за образовање у укупном буџету Косјерића просека за подручје Србија - Југ, коме Косјерић припада. То је нарочито видљиво код основног образовања, где су издвајања значајно виша док су издвајања за ПВО на нивоу просека.

Taбелa 1. Расходи за образовање општине Косјерић, укупно и по нивоима образовања (% oд укупног буџета)

|  |  |  |
| --- | --- | --- |
|  | 2022 | Просек  Србија - Југ |
| Предшколско | 11,0 | 11,1 |
| Основно | 9,2 | 5,6 |
| Средње | 2,5 | 2,1 |
| Некласификовано,  на др. месту | / | 0,4 |
| Укупно образовање | **22,7** | **19,1** |

Извор: Годишњи извештај о учинку програма за 2022. годину са извештајем о учинку на унапређењу родне равноправности са додатним напоменама, објашњењима и образложењима општине Косјерић и Стална конференција градова и општина; Напомена: Просек подручја Србија - Југ је из 2022. године и подаци о нивоима образовања су узети у односу на њихове функционалне класификације, за разлику од општине Косјерић где су подаци узети у односу на програмску класификацију.

# **Стратешка оријентација и исходи у образовању**

## **Предшколско образовање**

**Оквир 1. Важност предшколског образовања и васпитања (ПВО)**

Поред традиционалне и препознатљиве улоге „чување” деце, последњих година се све више указује на веома важну улогу предшколског образовање и васпитања која подстиче рани развој и образовање деце. Међутим, Стратегија развоја образовања и васпитања до 2030[[9]](#footnote-9) констатује да је свест грађана о васпитној и образовној улози ПВО недовољно развијена, јер се ПВО још увек у већој мери посматра као „систем за чување деце“ предшколског узраста него као део васпитно-образовног система РС.

У претходној деценији дошло је до значајног повећања обухвата ПВО – за јаслени узраст са само 13% у 2010. години на преко 34% у 2021., за узраст 3 године до поласка у ППП са само 47% у 2010. години на oко 66% у 2021. години, а обухват ППП порастао је са 87% у 2010. години порастао је на преко 97% у 2021. Средњорочни план МПНТР предвиђа врло благо повећање до 2024. **И поред тога обухват ПВО у Србији је још увек далеко од ЕУ просека где је за узраст 4+ у 2018. години износио чак 94,8%** што је веома близу постављеног циља у ЕУ 2020. од 95%[[10]](#footnote-10).

Стратешко опредељење Србије је повећање обухвата деце ПВО. Стратегијом образовања до 2020. године било је предвиђено да обухват деце узраста од 0,5 – 3 година износи 30%; да се за сву децу узраста од 4 – 5,5 година обезбеде бесплатни скраћени (полудневни) програм у току једне школске године што значи потпун обухват деце тог узраста; и потпуни обухват деце узраста од 5,5 – 6,5 година укључених у припремни предшколски програм. Такође, предвиђен је знатно правичнији систем који ће омогућити значајно већи обухват све деце и посебно деце из маргинализованих група која остварују право приоритета при упису. Сем циљаног обухвата деце јасленог узраста, остали циљеви нису постигнути.

Стратегија 2030. констатује да је ”у 2019/20. години 6.902 деце је остало неуписано због попуњености капацитета, упркос значајном повећању капацитета предшколских установа (ПУ) и повећаног броја објеката. У контексту праведности *и даље су приметне две негативне појаве: разлике између јединица локалне самоуправе (ЈЛС) у погледу обухвата деце уопште и обухвата деце из ромских насеља у Републици Србији која су у најмањој мери укључена у ПВО*”[[11]](#footnote-11). Такође, Стратегија констатује да ”развој диверсификованих програма ПВО још увек није задовољавајући – ЈЛС још увек нису преузеле одговорност за развој кратких висококвалитетних диверсификованих програма, често због недостатка финансијских средстава али и због неразумевања важности ових програма за повећање обухвата и праведности ПВО”.

Стратегије развоја образовања и васпитања у Републици Србији до 2030. године планира обухват деце јасленог узраста од 38%, обухват деце од 3 до 5,5 (до поласка у ППП) од 75% и обухват ППП-ом од 98%[[12]](#footnote-12). **Дакле, повећање обухвата ПВО остаје стратешки приоритет.**

Пракса показује да обавезност програма као и финансирање зарада са националног нивоа доводи до скоро потпуног обухвата, што је и био случај са припремним предшколским програмом – ППП. Ипак, имајући у виду доказане користи од предшколског образовања и васпитања, повећање обухвата би требало да буде стратешки правац и циљ сваке општине.

Потпун обухват не значи нужно да сва деца похађају искључиво целодневне програме **већ је потребно изградити флексибилан систем који поред целодневних програма нуди и полудневне програме као и специјализоване програме предшколског образовања.**

У том смислу, формулација «недовољни капацитети ПВО» у овом документу не значи нужно да је потребно изградити нови вртић, поготово имајући у виду негативне демографске трендове већине општина у Србији, већ је потребно да се ради на осмишљавању програма који би користили постојеће инфраструктурне капацитете (нпр. користити вишак капацитета у школама, организовати мобилне вртиће по узору на УНИЦЕФ пилот пројекте и слично).

Такође, у Студији УНИЦЕФ-а из 2012. године се наводи да и родитеље треба боље упознати са предностима предшколског образовања. “Осим недостатка физичких капацитета и трошкова који проистичу из похађања предшколског образовања, што представља препреке у достизању већег обухвата, више од половине родитеља не препознаје значај предшколског образовања за развој своје деце”.

**Обухват деце предшколским образовањем и васпитањем у Косјерићу се из године у годину значајно повећава** (Графикон 1). Обухват деце јасленог узраста је дуго стагнирао да би у последње четири године показао стабилан раст и одличан резултат од скоро 46% у 2022. Још бољи резултат је остварен са обухватом деце вртићког узраста који је 2020. достигао 78%. Претпоставља се да је пандемија COVID вируса изазвала нагли пад у обухвату деце ПВО у 2021. години, у складу са дешавањима на националном нивоу. Свакако, у 2022. се уочава почетак опоравка овог обухвата. Тренд обухвата ППП-ом пак показује значајне флуктуације и подаци нису сасвим јасни нити логични, имајући у виду обавезност програма, па је потребна њихова провера и даља анализа. Додуше, у 2022. износе идеалних 100%.

Графикон 1. Tренд обухвата деце ПВO (у %), за период 2010-2022.

Извор: Републички завод за статистику, ДевИнфо база (линк [>>](http://devinfo.stat.gov.rs/diSrbija/diHome.aspx)).

**Оквир 2. Методолошки недостаци праћења обухвата на нивоу локалних самоуправа**

Податке о обухвату на локалном нивоу треба узети са резервом, на шта и указује обухват који је виши од 100% али и нижи од реалности из методолошких разлога. Разлози могу бити следећи: а) када се посматра обухват број деце у ППП се узима у целини без обзира на узраст (што значи да се ту могу наћи и деца која кренула раније/касније у ППП у односу законски одређену генерацију; б) школска генерација се одређује од 1. марта а у демографским подацима од 1. јануара, па је питање да ли статистика ради ту врсту усаглашавања; в) када се подаци посматрају на локалном нивоу проблеми могу да настану услед миграција и неажурираних података становништва, затим када су општина близу једна другој могуће је да деца живе у једној општини а похађају програм у другој. И на крају увек код показатеља са малим апсолутним вредностима, што може бити случај код општина, релативне вредности могу да покажу велике промене које су у апсолутном износу заправо мале.

Слично, и подаци на пример о одустајању од школовања (види Оквир 5. за индикаторе основног и средњег образовања) могу да буду последица миграција а не заиста одустајања од школовања деце. Ови подаци чак и на националном нивоу могу да буду узроковани миграцијама, али на локалном нивоу то је још израженије.

**Обухват деце ПВО је сада изузетно висок за децу јасленог и вртићког узраста, док је обухват ППП-ом низак имајући у виду обавезност програма**. Поређење трогодишњег просека[[13]](#footnote-13) показује да је обухват деце јасленог узраста врло висок, нарочито у поређењу са просечним обухватима на нивоима подручја и нације. Национални циљ за 2030. је испуњен. Слична је ситуација и са обухватом деце вртићког узраста, који је надомак остварења циља. Нејасно је само шта се дешава са обухватом обавезним ППП-ом.

Графикон 2. Обухват деце ПВО (у %), пресек за период 2020-2022.

Извор: Троогодишњи просек калкулација аутора на бази података Републичког завода за статистику, ДевИнфо база.

**Оквир 3. УН циљеви одрживог развоја – Циљ 4. Обезбедити инклузивно и квалитетно образовање и промовисати могућност целоживотног учења**

У контексту УН циљева одрживог раста, потциљ 4.2 До краја 2030. обезбедити да све девојчице и дечаци имају приступ квалитетном развоју у раном детињству, бризи и предшколском образовању како би се припремили за основно образовање посебно је важан за ниво локалних самоуправа.

Национални циљеви дефинисани Стратегијом образовања 2030. су повећање обухвата и доступности ПВО на 38% за јаслени узраст, 75% за узраст од 3-5,5 (полазак у ППП) и обухват 98% ППП-ом. И поред стабилног раста, обухват деце ПВО је и даље испод просека ЕУ и постављених националних циљева а посебан проблем је повећање обухвата на уштрб квалитета.

Поред већ дефинисаног индикатора 4.2.2 Стопа учешћа у организованом учењу (годину дана пре званичног узраста за упис у основну школу), што је заправо обухват ППП-ом (припремним предшколским програмом), треба посматрати и индикаторе обухвата деце током читавог ПВО, од јасленог узраста до ППП.

Локални циљеви:

* Повећање обухвата деце јасленог узраста **на преко 30% до 2030. године;**
* Повећање обухвата деце вртићког узраста **на преко 70 % до 2030. године;**
* Повећање правичности – већи обухват деце из руралних и ромских насеља као и деце са сметњама у развоју.
* **Потпуни обухват ППП-ом укључујући и маргинализоване групе;**

Потребне локалне иницијативе:

* Проширење јаслених капацитета;
* Проширење вртићких капацитета;
* Увођење полудневних програма и других флексибилних програма;
* Кампања подизања свести значаја ПВО.

**Капацитети ПВО су сасвим довољни** (Табела 2). Нема незадовољене тражња за ПВО, а постоје и мали капацитети и у ванградским насељима.

Табела 2. Предшколско образовање – капацитет, 2021. година

|  |  |  |  |
| --- | --- | --- | --- |
|  | Укупно | Градска насеља | Остала насеља |
| Примљени | 260 | 244 | 16 |
| Уписани преко капацитета | 0 | 0 | 0 |
| Нису примљени због попуњености капацитета | 0 | 0 | 0 |

Извор: ДевИнфо база - профили општина (примарни извор Статистика образовања RZS), Републичког завода за статистику.

**У понуди ПВО доминира класичан целодневни програм** (Табела 3). Не постоје подаци да је нецелодневни боравак икада спровођен за значајан број деце јасленог и вртићког узраста.

Taбелa 3. Деца у предшколском образовању према дужини дневног боравка (у %), за период 2020─2022.

|  |  |  |  |
| --- | --- | --- | --- |
|  | 2020 | 2021 | 2022 |
| До 6 сати дневно | 3,3 | 0,0 | 0,0 |
| До 6 сати дневно 3 пута недељно | 0,0 | 0,0 | 0,0 |
| Од 9 до 12 сати | 68,5 | 78,1 | 76,4 |
| У ППП 4 сата | 13,3 | 5,4 | 9,6 |
| У ППП целодневни боравак | 14,8 | 16,5 | 14,0 |
| Укупно | **100** | **100** | **100** |

Извор: ДевИнфо база – профили општина (примарни извор Статистика образовања RZS), Републичког завода за статистику.

**Према последњим подацима, око 70% родитеља плаћа пун износ учешћа** **у трошковима ПВО** што је више од просека Србије где нешто испод 60% плаћа пуну цену боравка у ПВО (Графикон 3.). Уочава се непостојање мере за регресирање цене или квалификација за исту.

Графикон 3. Деца у предшколском образовању према учешћу родитеља у трошковима које родитељи плаћају (у %), за период 2018-2020.

Извор: ДевИнфо база – профили општина (примарни извор Статистика образовања RZS), Републичког завода за статистику.

## **Oсновно образовање**

**Оквир 4. Стратешки циљеви основног образовања**

Стратегија образовања до 2020. предвиђала је да «до 2020. године сви дечаци и девојчице законом предвиђеног школског узраста (минимално 98% генерације), без обзира на социо-економске, здравствене, регионалне, националне, језичке, етничке, верске и друге карактеристике, обухваћени су квалитетним основним образовањем и васпитањем из којег осипање није веће од 5% (тј. завршава основну школу 93% генерације), не само на националном нивоу већ и за категорије деце из осетљивих група (сеоска, ромска, сиромашна деца и деца са инвалидитетом и сметњама у развоју)» (Влада РС, 2012:29).

Циљеви из Стратегије 2020 су добрим делом остварени, а Стратегија образовања до 2030. предвиђа потпун обухват основним образовањем, побољшање квалитета образовање, оптимизацију мрежа основних школа.

**У Косјерићу постоје 2 матичне основне школе са 11 подручних (издвојених) одељења.** Једна се налази у градском насељу док су друга као и свих 11 подручних одељења смештени у ванградским насељима. Подручна одељења се, по правилу, налазе у ванградским насељима што је случај и у Косјерићу (Графикон 4).

Графикон 4. Oсновне школе према типу насеља, у 2022. години

Извор: ДевИнфо база – профили општина, Републичког завода за статистику.

**Просечан број ученика у матичним основним школама је нешто нижи у поређењу са просеком на подручју Србија - Југ.** **Просечан број ученика у подручним одељењима (објектима) је доста низак.**

Taбелa 4. Просечан број ученика у основним школама у 2022. години

|  |  |  |
| --- | --- | --- |
|  | Косјерић | Србијa - Југ |
|  | ***Матичне школе*** | |
| Нижи разреди I-IV | 125 | 153,36 |
| Виши разреди | 166,5 | 180,25 |
|  | ***Подручна одељења (објекти)*** | |
| Нижи разреди I-IV | 5,73 | 13,71 |
| Виши разреди V-VIII | 2,54 | 6,16 |

Извор: ДевИнфо база – профили општина, Републичког завода за статистику.

У нашој матичној школи има 42 уч. од 5. до 8. р. , а у ОШ "Мито Игумановић" Косјерићу 306. 306+42= 348 Ако делите на генерације 348/4= 87, ако делите на одељења 348/16= 21,75

У издвојеним одељењима немамо од 5.-8.р.

У ИО Сеча Река једино има ученика од 5. до 8.р. и то 30 уч. Нема др. подручних одељења само то од 5. до 8. .

Ако је само ИО 30/4=7,5

ОШ "Мито Игумановић" Косјерић има 9 и ми 2 ИО и то је тачно.

Број ученика имате на сајтовима школа и ови бр. нису тачни.

**Иако нето стопа обухвата основним образовањем непрестано флуктуира**, све до пре 2022. је била изнад нето стопе за подруче Србија - Југ којем припада, а затим је уследио нагли пад на 96%, чиме се приближила просеку за то подручје.

Графикон 5. Нето стопа обухвата основним образовањем (у %), за период 2010-2022.

Извор: Републички завод за статистику, ДевИнфо база.

**Oквир 5: Индикатори основног/средњег образовања**

Индикатори за праћење образовања нису сасвим једноставни за разумевање и неки од њих могу бити збуњујући. На пример, стопа завршавања основне школе која је мања од 100% не значи да је дошло до одустајања од школовања већ да нису сва деца која су према узрасту требало да заврше школу то и и учинила. Дакле стопа завршавања школе и стопа одустајања од школовања се не сабирају до 100%. Доле су наведене тачне дефиниције индикатора које користимо у анализи.

*Нето стопа обухвата основним образовањем -* однос броја ученика старости 7-14 година уписаних у редовне основне школе и генерације деце предвиђене за похађање основног образовања (процењен број деце 7-14).

*Обухват деце средњим образовањем* - однос броја ученика уписаних у средње школе и броја деце одговарајуће старосне групе (15-18) с тим што се овај податак не води за локални ниво.

*Стопа завршавања основне/средње школе* - однос укупног броја ученика који успешно заврше (положе) последњи разред основне школе без обзира на годиште и укупног броја деце из популације узраста за званични завршетак основне школе.

*Стопа одустајања од школовања у основном/средњем образовању* представља разлику у броју ученика основних/средњих школа на почетку школске године и броја ученика на крају школске године у односу на број ученика на почетку школске године.

Вредности ових индикатора могу бити нелогични и неадекватни услед методолошких проблема везаних за њихово праћење како на националном, али посебно на локалном нивоу (види Оквир 2.)

**Стопа одустајања од школовања у основном образовању у Косјерићу не прати јасно ниједан тренд** и требало би установити да ли је индикатор ваљан, нарочито узевши у обзир да понекад даје негативни износ.

Графикон 6. Стопа одустајања од школовања у основном образовању (у %), за период 2010-2022.

Извор: Републички завод за статистику, ДевИнфо база.

Стопа завршавања основне школе за трогодишњи период износи више од 100% те је потребно проверити квалитет податка.

Графикон 7. Стопа завршавања основне школе (у %), трогодишњи просек за период 2020-2022.

Извор: Републички завод за статистику, ДевИнфо база.

**Средње образовање**

**У општини Косјерић налази се једна установа чија је делатност средњошколско образовање.** У питању је Техничка школа која нуди 60 места за редовне ученике на смеровима електротехничар рачунара и економски техничар.

Стопа одустајања од школовања у средњем образовању је само 2013. године била знатно изнад просека за подручје Србија - Југ. Током последње две посматране године, она прати тренд за подручје - стопа расте. Потребно је утврдити разлог раста.

Графикон 8. Стопа одустајања од школовања у средњем образовању (у %), за период 2010-2022.

Извор: Републички завод за статистику, ДевИнфо база.

# **Закључак и препоруке**

Обухват деце предшколским образовањем и васпитањем у Косјерићу се из године у годину значајно повећава. Обухват деце јасленог узраста је дуго стагнирао да би у последње четири године показао стабилан раст и одличан резултат од скоро 46% у 2022. Још бољи резултат је остварен са обухватом деце вртићког узраста који је 2020. достигао 78%. Уколико се овај обухват стабилизује и задржи, то практично значи да је Косијерић већ достигао националне циљеве за 2030. годину (сем уколико није случај да ПВО похађају деца из суседних општина што би побољшало статистику). Тренд обухвата ППП-ом пак показује значајне флуктуације и подаци нису сасвим јасни нити логични, па је потребна њихова провера и даља анализа.

Постојећи капацитети су довољни за исказану тражњу. У понуди ПВО доминира класичан целодневни програм и не постоје краћи програми сем четворосатног ППП.

Предшколско васпитање и образовање је изворна надлежност ЈЛС где је она у потпуности одговорна како за финансирање тако и организацију рада, па су кључне препоруке везане за ову област. Како не постоји експлицитно незадовољена тражња за ПВО у општини Косјерић, преостаје да се ради на подизању свести о важности ПВО и увођењу кратких и диверсификованих програма за оне којима није неопходно чување већ рани развој и социјализација. При томе, треба користити постојеће школске објекте, нарочито подручне који су полупразни и где је увек могуће понудити краткотрајне програме од по пар сати дневно а чак и целодневне програме.

Што се тиче основног и средњег образовања, потребно je проверити валидност неповољне статистике а у случају идентификовања проблема промислити мере.

Врло важно је и инклузивно образовања, посебно имајући у виду да рад Интерресорних комисија и додатне подршке је у надлежности ЈЛС. У недостатку статистике потребан је детаљнији увид који је обухват деце која су у инклузивном образовању и у подршку коју им општина пружа.

1. Надлежност финансирања образовања је оквирно регулисана Законом о основама система образовања и васпитања (ЗОСОВ), “Службени гласник РС” бр. 88/2017, 27/2018 - др. закон, 10/2019, 27/2018 - др. закон и 6/2020). [↑](#footnote-ref-1)
2. Члан 108. ЗОСОВ уређује одговорност установе за безбедност деце и ученика, односно да установа доноси акт којим прописује мере, начин и поступак заштите и безбедности деце и ученика за време боравка у установи и свих активности које организује установа, у сарадњи са надлежним органом ЈЛС, које је дужна да спроводи. [↑](#footnote-ref-2)
3. Члан 50. Закона о предшколском васпитању и образовању. [↑](#footnote-ref-3)
4. Закон о финансијској подршци породици са децом , члан 34.-37. [↑](#footnote-ref-4)
5. „Службени гласник РС", бр. 73 од 31. августа 2016, 45 од 13. јуна 2018. [↑](#footnote-ref-5)
6. ПРАВИЛНИК о додатној образовној, здравственој и социјалној подршци детету, ученику и одраслом "Службени гласник РС", број 80 од 24. октобра 2018 ближе одређује рад ИРК И додатну подршку. [↑](#footnote-ref-6)
7. Члан 190. ЗОСОВ регулише ову могућности. [↑](#footnote-ref-7)
8. Члан 17. ЗОСОВ уређује да ЈЛС води евиденцију и обавештава предшколску установу, односно основну школу која остварује припремни предшколски програм о деци која су стасала за похађање припремног предшколског програма, у складу са посебним законом. [↑](#footnote-ref-8)
9. Стратегија је усвојена у јуну 2021. године <https://mpn.gov.rs/kategorija_dokumenata/strategije/> [↑](#footnote-ref-9)
10. Ибид. [↑](#footnote-ref-10)
11. Ибид, стр. 20

    Ибид, стр. [↑](#footnote-ref-11)
12. Овај циљ је практично већ остварен имајући у виду да је почетна вредност из 2020. године 97,36%. Тиме се имплицитно признаје одустајање од обухвата маргиналних група. [↑](#footnote-ref-12)
13. Трогодишњи просек је рађен да би се ублажио проблем флуктуације података на општинском нивоу [↑](#footnote-ref-13)